Trikoot - Puolimaraton ja Maraton - Juoksufoorumi.fi\n9. syyskuuta , 2006 in Puolimaraton ja Maraton\nAamu alkoi tutulla tavalla. Tummaverikkö huohotti korvaani ja nuoli huuliani ihanasti värisytellen. Miehiset vaistoni eivät heränneet. Aamukarhealla äänellä kuiskasin: â€Eiköhän anneta mamman nukkua, lähetään me kahvin keittoon.â€ Narttu lähti häntä viuhuen perässäni keittiöön. Mamma käänsi kylkeä.\nKun lehti oli luettu ja kukkamukilliset kahvia juotu parempiin suihin, rouvani, jota aiemmin mammaksi tituleerasin, kysyi: â€mitäs ?â€ â€lenkilleâ€, vastasin. Jaa ettei perheissä muka puhuta riittävästi!\nTissiteippien ja muiden erikoisuuksien jälkeen imaisin jalkaan trikoot. Somasti ne puristivat reisiä ja pohkeita, ilmeisesti lihakset olivat jälleen kehittyneet. Kuminauhan yli retkottava vatsanahka häiritsi hieman yleisilmettä. Mikahalvari-tyyppinen pyörähdys peilin edessä antoi kuitenkin tulokseksi 8-. Ei paha. Tosin siinä oli jo ikätasoitukset huomioitu.\nKun venyttelin takareisiä kuistilla, tuli naapuri siihen ulkoiluttamaan uutta Huskqvarnaansa. Niille jotka eivät tunne naapuriani, kerron taustatiedoksi, että hän on hemmetinmoinen elintasokilpailija. Heti huomasin ettei huskulle oltu tehty vielä edes neitsytnykäisyä. Kun en muuta keksinyt, niin siinä pakaroita rentoutellessa sanoin:â€ Jaa, sulla onkin vielä toi viimevuotinen nurmikko.â€ Happea veti naapuri hampaiden välistä, ja antoi tykistökeskityksen suoraan keskushermostooni. â€ Taisi olla villi yö, kun on unohtunu sukkahousut jalkaan.â€ Oikeastihan pitäisi sanoa: ovat unohtuneet, monikkomuoto, höh.\nVireniltä omaksumallani gasellimaisen kevyellä askelluksella häivyin naapurin horisontista, sinne se jäi nykimään uutta elintasomittariaan. Naapurin huumorintajussa on norsun mentävä aukko.\nPari teinityttöä tuli vastaan purukumia venytellen. Toinen kuiskasi jotain, ja sitten hymyiltiin. Näytti vähän siltä kuin huulilla olisi käynyt sana: sukkahousut. Ääh, kuvittelua! â€Taidankin tänään mennä polulleâ€ muutin lenkkisuunnitelmaa. Ajatus keskustaan johtavasta pääväylästä ei enää houkuttanut.\nParin kilometrin ajan mittailin voimiani jääkauden muokkaamia maaston muotoja vastaan, kun mutkan takaa pölähti kolme marttaa, kuusi kävelysauvaa, kolme tuulipuseroa, Anttilan postimyyntiluettelon lenkkarit ja yksi aviomieheltä pöllitty lippis, jossa luki Maansiirto Kuikka Oy. Ilmiselviä marttoja, vaikka mitä väittäisitte. Rouvat suihkivat ohitseni pälpättäen Urpo Martikaisesta ja jostain Ridgestä, jota en tunne. Maansiirtomartta käänsi päänsä puoleeni, ja morsetti silmillään:â€ Eikö riitä että kaiken maailman heterot saa vapaasti hillua, siunaa ja varjele, piti minun vielä tämäkin nähdä!â€ H..tin kuikka, ajattelin! Kyllä urheilijalla on oikeus pukeutua lajin vaatimalla tavalla.\nFiilikset olivat vähän hakusessa, juoksun riemu oli kadonnut! Käänsin klyyvarin kohti kotinäreikköä. Muutaman vedon jälkeen labbis hilppasi luokseni iloisesti liputtaen hännällään - vanha tuttu. Vaimo oli lähtenyt metsään koiraa ulkoiluttamaan. Pysähdyin ja kerroin kokemuksistani. Avoimesti kysyin, olenko liian vanha trikoisiin, miksei eroottissävyinen urheilupukeutuminen kuulu myös keski-ikäisten miesten oikeuksiin yms.ymsâ€¦ Joo, joo keskeytti rouvani.â€ Ehkä vika ei kultaseni olekaan sinussa. Voi olla että noi sinun sadidA-merkkiset pöksysi ovat vaan vähän liian edistykselliset näin konservatiivisella asuinalueella.â€\nErrare humanumâ€¦erehtyminen on epäinhimillistä, sanoivat jo muinaiset romanialaiset.\nJälkeenpäin olen miettinyt, että miksen ollut huomannut genitaalialueeni edessä iloisesti läpättävää pesuohjelappua, jossa neuvottiin käsittelemään hellästi, ilman huuhteluainetta â€“ ja linkousta ehdottomasti välttäen. Miksi en huomannut peilistä katsoessani nurinpäin repsottavia tikkisaumoja ja persposkien päällä selässä roikkuvia kiristysnauhoja.\nJälkeenpäin olen miettinyt, miksi purukumia syövät tytöt, naapuri, kolme marttaa, labbis ja vaimo huomasivat?\nAijai, ei saisi nauraa toisen vahingolle, mutta...kiitos tarinasta! :grin:\nViestin alkupäätä lukiessa tuli jostain syystä mieleen oma parin kuukauden takainen ensimmäinen trikoolenkkini (maalla), ensimmäisen ohi ajaneen auton kuskikin oikein korjasi taustapeilinsä asentoa. Lopussa taas tuli mieleen muutaman vuoden takainen tapaus, kun lenkiltä palatessa (kaupungissa) sain todeta shortsien takamuksessa parinkymmenen sentin palkeenkielen, vaakasuunnassa luonnollisesti.\nVoe mahoton, miten voi olla näin hauskaa! :grin:\nHihiii... kävin miekii kerran lenkillä paita nurinpäin!\n*Purskauttaa aamukahvit näppikselle*\nEi löytynyt oikeaa hymiötä kuvaamaan tämän aamun kahvittelua.\nSiis aloin lukea tätä täysin viattomana, luulleen, että tässä tehdään asiallista vertailua lidlin trikoiden ja kalliimpien välillä. Tai kysytään muuten trikoiden käytöstä.\nMitä petkutusta. Lukija sai yrittää hiristä salaa ja hiljaa ettei muu perhe herää. Lopussa viaton lukija hörppää suullisen hyvää ja tuoretta kahvia ja..\nMikä loppu... .\nMie en nyt löydä sitä hymiötä, missa maataan reporankana maassa ja nauraa höristään. Mutta sitä kyllä tarkoitan.\nOn sinulla henkilö kyllä mahtava näkökanta näihin juoksujuttuihin. Toivottavasti juokset monta maraa, että pääsen lukemaan raporttejasi. Ja toivottavasti avaudut muissakin kokemuksissasi palstalle.\nKiitos henkilölle hulvattoman hauskasta tarinasta :grin:\n:grin: Olipas taas tarina..ja tulipahan taas varmennusta trikoovastaisuudelleni..se vaan jäi kaivelemaan että leikkasko naapurisi "husse" kiinni (ihan öljyttömyyttään) noin huumorintajuttomalle se olis ollut ihan oikein...kuvaus sauvaheiluttelijoista asuineen oli täysin totta. Ainoa mikä vaihtelee on lippiksen sponsori (Wanha kunnon hankkija kunniaan)..\nLisätarinoita odottaessa ,pyyhiskelen naurunkyyneleitä silimäinnurkista.:dankk2:\nSe muuten hukkuuu tuonne valikkoon pahasti - mutta ei hätää, sen saa aina esiin kirjoittamalla käsin sinne viestin sekaan merkin koodin ao. tavalla, eli\nHyvä tarina ja hyvä opetus, täälläkin aamukahvit meinasivat läikkyä pikin sohvaa ja seuraavan kerran trikoita päällelaittaessani osaan varmasti olla varuillani. Lisäksi itse olen huolissaan et milloin trikoot ovat loppu ja ne voi päästää eläkepäiviä viettämään ennekuin sattuu isompia vahinkoja...\nOnneksi on jo tullut hankittua kylähullun maine muilla sankariteoilla. Ei jaksa kukaan enää edes kulmakarvojaan meilläpäin kohautella kun pistelen pakarat hikisinä väristen kylätietä menemään. Tosin aika harvoin tulee ketään lenkillä vastaan, paitsi jos menee valtatielle juoksemaan. Silloin tulee vuorotellen 30 sekunnin välein puutavararekkoja ja 80-vuotiaita autoilijoita, jotka eivät uskalla ajaa yli 20 sentin päässä tien oikeasta laidasta.\nUskomaton tarina! *wirn*\nOon määki käynyt lenkillä paita nurinpäin - tarkoituksella, sillä en ole jaksanut kääntää sitä oikein päin, kun se aina riisuessa kääntyy toistepäin. Onhan se sentään joka toinen kerta oikein päin? Ei sillä niin väliä ;)\nOlipa hervoton juoksuläppä. Ensin luulin, että tää on ihan perinteinen "trikoissa eka kertaa ja nolo fiilis" -tunnustus, mutta tuo loppuosan yllätyskäänne toi aivan omat viritykset juttuun. Sellainen episodi että sen voi kuvitella ihan elokuvakohtauksena. Hauskasti kirjoitetu, itseironiaa säästämättä. Puenkin nyt trikoot ylle ja lähden juoksemaan, mutta varmistan että ne tulevat oikein päin.....\nMaratoonarit muka tylsiä ihmisiä..on kai niinkin väitetty..Ja kaikeahan tuolla lenkkipolulla näkee, ja niistä vain K18 osastolla:icon_redface:\nTämä ei liity juoksemiseen, mutta liikuntaan muuten. Tein tässä joku vuosi sitten vatsalihaksia olohuoneen lattialla. Sitten ovi kolahti ja koska oletin mieheni tulevan kotiin, en tehnyt siitä sen kummempaa numeroa. Jumppani loppui kuitenkin äkisti kun oviaukkoon ilmestyikin mieheni kaveri. Eikä siinä toki kaikki, mustien sortsieni persuksessa oli tietenkin reikä ja sieltä pilkottivat valkoiset pikkarit. Tämä mieheni kaveri on sitten lämmöllä muistellut näkyä moneen kertaan.


Harvinainen Evel Knievelille kuulunut moottoripyörä päätyi 50 vuoden matkan jälkeen Topekaan | Motoristit | Motouutiset\nEtusivu Motoristit Harvinainen Evel Knievelille kuulunut moottoripyörä päätyi 50 vuoden matkan jälkeen Topekaan\nLauantai 7.11.2020 10:31\nToinen vain kahdesta tunnetusta Evel Knievelin stunt-hypyissä käyttämistä American Eagle Laverda pyöristä paljastetaan tänään lauantaina marraskuun 7. päivänä Yhdysvaltain Kansasin osavaltion pääkaupungin Topekan Harley-Davidsonilla. Osoite on tietenkin Topeka Boulevard.\nPyörän matka Kansasin pääkaupunkiin kesti miltei 50 vuotta.\n– En uskonut, että sitä enää edes olisi olemassa, totesi Louis Re, ammattistuntkuljettaja, joka restauroi pyörän.\n– Sitä kuulee termin latolöytö joka välissä. Tämä kirjaimellisesti oli ladossa, Evel Knievel Museon kanssaperustaja totesi.\nPieni aikahyppy vuoteen 1972, jolloin nuori Dave Stroop palasi takaisin Montanaan palveltuaan merten takana.\n– Heti kun ajoin paikalle, näin puna-valko-sinisen pyörän ja tähdet ja raidat. Kun ostin sen, liikkeen omistaja sanoi, että se oli Evel Knievelin vanha pyörä. Tuohon aikaan se ei resonoinut mitenkään kummallisesti, koska hän oli vasta aloittamassa uraansa, Stroop kertoi.\nMies ajoi sillä ajoittain, ja tapasi vuonna 2001 Evel Knievelin Sturgisissa, joka kävi tunnistamassa vanhan pyöränsä ja antoi Davelle nimikirjoituksensa. Mies piti pyörän hipihiljaa säilöttynä Montanassa sijaitsevassa ladossaan, mutta sana levisi. Sen sai korviinsa myös Lathan McKay, joka esitteli Evelin päivän festivaaleilla kokoelmaansa, josta myöhemmin kehkeytyi Topekan Evel Knievel museo.\nStroop kävi esittäytymässä McKaylle ja kertoi, että hänellä on Evelin vanha pyörä, johon tämä taas vastasi uskomatta korviaan, että "olen etsinyt sitä kolme vuotta!"\nTuloksena oli, että miehet lähtivät katsomaan pyörää, eikä McKay ollut uskoa silmiään, vaikka näki pyörän. Se oli alkuperäisessä kunnossa ja erittäin hyvässä sellaisessa.\nMcKay onnistui vakuuttamaan Stroopin, että olisi parasta sijoittaa pyörä säilytykseen Evelistä kertovaan museoon.\nNäin sitten kävi ja Louis Re entisöi tänään esiteltävän pyörän. Stroop ei kuitenkaan vielä tiedä, miten kauan hän antaa pyörän olla Topekassa.\nLisää aiheesta WIBW:n sivuilla.\nTeksti Erkki Mäki, kuvat videokaappaus


Oikeusturvan ajankuva: maaliskuuta 2011\nAjankohta14. huhtikuuta 2011 · 14:00 - 16:30\nPaikkaTorstaina 14.4.2011 klo 14.00 Helsingin Messukeskuksessa, hallit 5ab, Messuaukio 1, 00520 Helsinki\nOsallistuu ainakin:Yhden (1) osakkeen omistajien liike\nVielä ennätät hankkia yhden osakkeen, joka takaa puheoikeuden yhtiökokouksessa. Ota rohkeasti yhteys pankkiisi.\nIlmoittautuminen ja osallistumisoikeus\n- rekisteröity Euroclear Finland Oy:n pitämään yhtiön osakasluetteloon täsmäytyspäivänä maanantaina 4.4.2011\n- ilmoittautunut yhtiökokoukseen viimeistään perjantaina 8.4.2011 klo 16.00 mennessä\nKaikki yhtiökokoukseen liittyvät tiedot osoitteessa:http://www.sampo.com/fi/hallinnointi/yhtiokokous/2011\nKatsaus potilaiden ihmisoikeuksien ja oikeusturvan toteutumiselle vuosina 2001-2011: Hyviä uutisia numero 13\nLähetetty maaliskuu 3, 2011 kirjoittanut Suomi 2017 - Suomi 2.0\nVielä vuoden 2008 alussa oikeusministeri Braxin/vihr. otteet vaikuttivat lupaavilta potilaiden ihmisoikeuksien ja oikeusturvan toteutumisen kannalta.\nTunnisteet: sidonnaisuudet, Suomen ihmisoikeustilanne, taxell perustuslaki vakuutuslääketiede, vaalirahoitus\nposted by Oikeusturvan ajankuva at perjantaina, maaliskuuta 18, 2011\n”Kutsu Pohjola Pankki Oyj:n varsinaiseen yhtiökokoukseen….”\nAjankohta:29. maaliskuuta 2011 • 14:00 - 16:30\nPaikka:Tiistaina 29.3.2011 kello 14.00 alkaen Helsingin Messukeskuksen kongressisiivessä osoitteessa Rautatieläisenkatu 3, Helsinki (Itä-Pasila).\nYhden (1) osakkeen omistajien liike osallistuu ainakin. Liity Sinäkin omatoimiseen ja ilman keskusjohtoa toimivaan rintamaan!\n9.3.2011 kello 11,22Vielä ennätät hankkimaan yhden osakkeen, joka antaa Sinulle puheoikeuden yhtiökokouksessa. Ota rohkeasti yhteys omaan pankkiisi.\n...Oikeus osallistua yhtiökokoukseen on osakkeenomistajalla, joka on yhtiökokouksen täsmäytyspäivänä torstaina 17.3.2011 rekisteröity Euroclear Finland Oy:n pitämään Yhtiön osakasluetteloon. Osakkeenomistaja, jonka osakkeet on merkitty hänen henkilökohtaiselle arvo-osuustililleen, on rekisteröity Yhtiön osakasluetteloon.\nOsakkeenomistajan, joka haluaa osallistua yhtiökokoukseen, tulee ilmoittautua Yhtiölle viimeistään keskiviikkona 23.3.2011 kello 16.00. Ilmoittautuminen alkaa 22.2.2011 ja yhtiökokoukseen voi ilmoittautua joko\n* Yhtiön internetsivujen kautta www.pohjola.fi;\n* puhelimitse numeroon 010 252 2900 maanantaista perjantaihin klo 9.00-16.00;\n* telefaksilla numeroon 010 252 3150; tai\n* kirjeitse osoitteella Pohjola Pankki Oyj, Jaana Mauro / TeE4, PL 308, 00013 Pohjola.\nIlmoittautumisen tulee olla perillä ennen ilmoittautumisajan päättymistä. Ilmoittautumisen yhteydessä tulee ilmoittaa osakkeenomistajan nimi, henkilötunnus/Y-tunnus, osoite, puhelinnumero sekä mahdollisen avustajan tai asiamiehen nimi ja asiamiehen henkilötunnus. Näitä henkilötietoja käytetään vain yhtiökokouksen ja siihen liittyvien tarpeellisten rekisteröintien käsittelyjen yhteydessä.\nKoko yhtiökokouskutsu 2011 tästä linkistä löytyvässä osoitteessa.\nMiksi on tärkeää potilasosakkeenomistajana osallistua OP - Pohjolan yhtiökokoukseen?\nKatsaus potilaiden ihmisoikeuksien ja oikeusturvan toteutumiselle vuosina 2001 - 2011:\nLue koko katsaus ”Suomen ihmisoikeustilanne ja vakuutuslääketiede” - tästä linkistä löytyvästä osoitteessa.\nJa ole suoraan yhteydessä oman alueesi kansanedustajiin, ministereihin, meppeihin ja eduskuntavaaliehdokkaisiin. Muuten näitä epäkohtia ei ole virallisesti olemassakaan. Kiitos Sinulle.\nYhden (1) osakkeen omistajien liike – mainosvideo 2:21- ei suositella heikkohermoisille eikä Suomea oikeusvaltioksi luuleviksi.\n”Finanssikonsernin osakkeenomistajaksi ryhtyminen kannattaa. Juuri nyt! Jo alle 40 euron panostuksella saat potilasosakkeenomistajana äänesi kuuluviin Pohjolan ja Sammon yhtiökokouksissa.”\n- Tarkista Sammon ja Pohjolan osakkeen päivän hinta pankistasi. -\nNäistä epäkohdista yritettiin saada selvyyttä vuoden 2010 yhtiökokouksessa:\n- OP - Pohjolan yhtiökokous 2010 ja potilasosakkeenomistajat -\n- Tuuthan Siekin? -\nTunnisteet: keskusta puheenjohtaja vaalirahoitus eduskuntavaalit, vakuutuslääketieteellinen arvio, vakuutuslääketieteen erityispätevyys, vakuutusoikeudellinen erityistuomioistuinjärjestelmä\nposted by Oikeusturvan ajankuva at keskiviikkona, maaliskuuta 09, 2011\nKansallinen tapaturmanuhrien muistopäivä 13.5.2011 kello 13.13.13\nAvoin tiedote kaikille 7.3.2011\n"Järjestämme (Vakuutusongelmaisten liitto ry ja Vammautuneiden elämänhallinnan ja perhetyön tuki ry) nimissä mielenosoituksen perjantaina 13.5.2011 kello 13.13.13 Vakuutusoikeuden edessä osoitteessa, Lönnrotinkatu 18, 00120 Helsinki.\nTeemana on, Kansallinen tapaturmanuhrien muistopäivä ja korruptoituneen Suomen hallituksen ja oikeuslaitoksen vaikutukset tapaturman uhrien ja heidän perheiden toimeentuloon sekä terveyteen.\nLaittakaa sana tapahtumasta leviämään, vaikka asia ei juuri Sinua itseäsi koskettaisikaan, olet silti tervetullut paikalle.\nToivomme runsasta ja aktiivista osanottoa riippumatta kunkin motiiveista. Omat banderollit ja viestintää parantavat megafonit sallittuja!\nTaustatiedot avoimesta internetistä:\n- Sana levitkööt ja vakaan vaikenemisen Berliinin muurit Suomessa viimeinkin murtukoot! -"\nTunnisteet: liitospäätösmenettely, paperilääkäri petosvakuuttaminen, ylituomari Timo Havu\nposted by Oikeusturvan ajankuva at tiistaina, maaliskuuta 08, 2011\nSuomen ihmisoikeustilanne ja vakuutuslääketiede\nSuomen ihmisoikeustilannetta ei voida käsitellä ilman, että mukaan otetaan avoimeen läpivalaisuun vakuutuslääkärit ja vakuutuslakimiehet.\nVasta vaalirahoituksen salaisuudet avaamalla päästään tilanteeseen, jossa voidaan arvioida ensimmäistä kertaa maan tapaa rehellisyydessä ja avoimuudessa.\nHallitusohjelmasta ja sen tiukasta noudattamisesta on tullut yksi merkittävin maassa vallitsevan harmaan hallinnon alue.\nHallitusohjelmaan vaikuttamisesta ja vaikuttajista on olemassa hyvin vähän tietoa. Esimerkiksi vakuutusalan ja sen kattona toimivan finanssialan kannattaa huolehtia siitä, että niiden ylivertaista asemaa suhteessa yksittäiseen vakuutettuun ei tulla jatkossakaan heikentämään.\nHallitusohjelman tekijät ja heidän taustaorganisaationsa tulee olla äänestäjien tarkistettavissa. Vasta täysin avoimen vaalirahoituksen kautta saadaan mahdolliset hallitusohjelman tekijöiden kytkennät vaalirahoittajiin selkeästi esille.\nJohtuen hallitusohjelman merkittävyydestä ihmeitä herättää se, että hallitusohjelmaa, hallitusohjelman tekotapaa ja hallitusohjelman tekijöitä ei ole määritelty lainsäädännön tasolla.\nVAALIRAHOITUS, NELIKANTAINEN LAINSÄÄDÄNTÖMALLI, HARMAA HALLINTO\n- voit tallentaa .jpeg-muodossa olevan kaavion omalle koneellesi\n- vie hiiri kaavion päälle ja hyödynnä kakkospainiketta avaamalla toiminto\n> Tallenna kuva nimellä...\nTästä linkistä pääsee tätä aihetta tuntematon kokonaisuuteen nopeasti sisälle:\n- Lakisääteinen vakuutusturva ja sen mustat aukot -\nSeuraava vaikuttamisyritys tulevan hallituksen hallitusohjelmaan on mennyt kaikille kansanedustajille, ministereille, mepeille ja eduskuntaryhmien kansliahenkilöstöille sekä eduskuntapuolueiden puoluesihteereille.\nPostitus tapahtui 18.2.2011, jonka ansiosta heille jää esitettyjen kysymysten vastaamiseen yli 30 vuorokautta aikaa. Myös puhelinnumero on päättäjien käytettävissä yhteydenottoa varten.\nLaita halutessasi tätä settiä eteenpäin omissa verkostoissasi ja oman alueesi kansanedustajaehdokkaille. Kiitos.\nHyvää päivää eduskuntaan, europarlamenttiin ja puoluetoimistoihin,\nJAKELU (sama teksti liitteenä .pdf-muodossa)\nTässä kohta seuraavassa setissä eduskunnan tekoja vuosilta 2003 – 2007. Olkaa hyvät.\nPyydän Teitä ystävällisesti kertomaan minulle maaliskuun loppuun eli 25.3.2011 mennessä:\n1. Miten Suomessa on mahdollista saada voimaan perustuslain, eurooppaoikeuden, Euroopan ihmisoikeussopimuksen ja YK:n yleismaailmallisen ihmisoikeuksien julistuksen velvoitteiden vastaista lainsäädäntöä?\n2. Kuka Suomen viranomainen tai poliittinen päättäjä on edellä mainittujen toimien osalta korvausvastuussa pitkäkestoisista ihmisoikeuksien ja oikeusturvan loukkauksista?\n3. Mitä konkreettisia toimenpiteitä Te olette tehneet vuosina 2008 – 2011 tiedossa olevien epäkohtien poistamiseksi ja perustuslain 88 §:n mukaisten korvausten maksamiseksi potilaille?\nTästä tietopaketista pääsette vastaamisen suhteen; niin halutessanne, nopeasti alkuun:\nTulemme kollegojeni kanssa valmistamaan mahdollisuuksiemme mukaan vastaavanlaisen tietopaketin eduskunnan toimista vuosien 2008 – 2011 aikana.\nOlemme kiinnostuneita samaan tästä aiheesta Teiltä myös haastattelun. Sillä tavalla toteutettuna, että keskustelette samaan aikaan aiheesta sen omakohtaisesti tuntevan potilaan/vakuutetun ja/tai hänen lähiomaistensa kannssa.\noikeusturva - yhteisöstä\nPAPERILÄÄKÄRIEN ARMOILLA – OSA FINNGATE SKANDAALIA\nSeuraavissa konkreettisissa hallituksen esityksissä ja niistä nelikannassa voimaan saatetussa lainsäädännössä vakuutusyhtiöiden ylivertaista asemaa vahvistettiin eduskunnassa vuosina 2003 – 2007 entisestään.\nSosiaali- ja terveysvaliokunnan puheenjohtajana toimi sdp:n kansanedustaja Valto Koski. Lakivaliokunnan puheenjohtajana toimi nykyinen oikeusministeri vihreiden Tuija Brax. Perustuslakivaliokunnan puheenjohtajana toimi kokoomuksen kansanedustaja Kimmo Sasi.\nRanskalaisin viivoin kaikkein merkittävimmät käytännön vaikutukset:\n1. HE 62/2004 – Hallituksen esitys laiksi tapaturmavakuutuslain 17 ja 41 d §:n muuttamisesta\n- vakuutuslääkärien rikosoikeudellinen vastuu poistettiin.\n- hoitava lääkäri antaa lausuntonsa vakuuttaen antamansa tiedot omatuntonsa ja kunniansa kautta oikeiksi.\n- vakuutuslääkäri voi hylätä hoitavan lääkärin lausunnossa esittämät löydökset lyhimmillään sanalla ”ei”.\n2. HE 47/2005 (HE 155/2003) – Hallituksen esitys toimeentuloturvan muutoksenhakua koskevaksi lainsäädännöksi annetun hallituksen esityksen (HE 155/2003 vp) täydentämisestä\n- tapaturma-asiain muutoksenhakulautakunnan lääkärijäsenenä voi toimia vain toisen tuomioistuinkäsittelyn osapuolen eli vakuutusyhtiön kouluttama vakuutuslääkäri.\n3. HE 91/2006 – Hallituksen esitys työeläkeasioiden muutoksenhakulautakunnasta annetun lain muuttamisesta\n- työeläkeasioiden muutoksenhakulautakunnan lääkärijäsenenä voi toimia vain toisen tuomioistuinkäsittelyn osapuolen eli työeläkeyhtiön tai – laitoksen kouluttama vakuutuslääkäri.\n4. HE 12/2006 – Hallituksen esitys laiksi oikeudenkäynnin julkisuudesta hallintotuomioistuimissa sekä eräiksi siihen liittyviksi laeiksi\n- koskee mm. koko vakuutusoikeudellista erityistuomioistuinjärjestelmää.\n- vakuutuslääkärijäsenen lausumat ja siten perustelut ovat 80 vuotta päätöksen antamisesta salaisia myös asianomaiselta itseltään.\n- valtaosassa vakuutusasioista pääpaino on lääketieteellisten seikkojen selvittelyssä.\n- vakuutusoikeudellinen tuomioistuinkäsittely tapahtuu suljetusti ja kirjallisesti.\nKAHDEN LÄÄKÄRIN LOUKKU – NELIKANTAINEN LAINSÄÄDÄNTÖMALLI\nSuomalainen kahden lääkärin loukku 100 prosenttisen valmis! – Osa 1/5\nSuomalainen kahden lääkärin loukku 100 prosenttisen valmis! – Osa 2/5\nSuomalainen kahden lääkärin loukku 100 prosenttisen valmis! – Osa 3/5\nSuomalainen kahden lääkärin loukku 100 prosenttisen valmis! – Osa 4/5\nSuomalainen kahden lääkärin loukku 100 prosenttisen valmis! – Osa 5/5\nNELIKANTAINEN LAINSÄÄDÄNTÖMALLI JA SEN VAIKUTTAVUUS POTILAISIIN\nKahden lääkärin loukku – Monen potilaan elämän viimeinen tyrmäyskoukku osa 1/3\nKahden lääkärin loukku – Monen potilaan elämän viimeinen tyrmäyskoukku osa 2/3\nKahden lääkärin loukku – Monen potilaan elämän viimeinen tyrmäyskoukku osa 3/3\n- Kehuvat jo nyt Suomen 100-vuotisjuhlavuoden kuumimmaksi ajatushautomoksi -\n”Suomi 2017 verkosto"\nTunnisteet: DDR Delay Deny Refuse Bulevardi yhtiökokous potilasomistaja, EIT EN YK, ihmisoikeudet, oikeusturva, Paras Puolue, perustuslaki, Suomen ihmisoikeustilanne, Suomi 2.0, Suomi 2017, Suomi-brändi\nposted by Oikeusturvan ajankuva at tiistaina, maaliskuuta 01, 2011


Kevytyrittäjyys oli Be Nordlingille portti täystyöllistymiseen - Työ - Aamuset\nKevytyrittäjyys oli Be Nordlingille portti täystyöllistymiseen\nBe Nordling löysi kevytyrittämisen kautta työn itselleen kääntäjänä, hän toivoo että kevytyrittäjät huomioitaisiin yhteiskunnassa paremmin. Kuva: Marianne Rovio\n9.8.2018 15:55 Aamuset\nBe Nordling sai kuulla kevytyrittäjyydestä työvoimatoimistossa. Kevytyrittäjyyden kautta hän on löytänyt muodon tulevalle yritystoiminnalleen vuosien kuluessa.\n– Aikaisemmin olen tehnyt kääntäjän töitä verokortilla freelancerina, mutta nyt olen tehnyt käännöstöitä laskutuspalvelun kautta 3–4 vuotta. Käännän enimmäkseen suomesta ruotsiksi käännän myös englannin ja espanjan kielisiä tekstejä ruotsin kielelle.\nKuullessaan kevytyrittäjyydestä Nordling oli tyytyväinen siihen, että sai kokeilla miten kääntämisellä voisi hankkia elantoa.\n– Laskutuspalvelut vaihtoehtoina kuulostivat todella mielenkiintoiselta, koska en ollut silloin vielä varma mitä virallisesti tekisin. En ole opiskellut kääntämistä, joten olen tullut siihen aivan eri kautta. En ajatellut, että minusta tulee kääntäjä, joten en ajatellut silloin varsinaista yrittämistä.\nNordling opiskeli filosofiaa ja sukupuolentutkimusta sekä informaatiotutkimusta. Alkuun Nordling teki kevytyrittäjyyden ohella töitä myös kirjastossa.\n– Kääntämisestä on muodostunut minulle työllistävä ammatti vähitellen, koska olen huomannut että tällä alalla on töitä, tykkään tästä työstä ja teen sen hyvin.\nNordling huomasi saavansa enemmän töitä toimiessaan kevytyrittäjänä kuin verokortilla.\n– On paljon helpompaa, kun voi laskuttaa ja saa siten enemmän töitä. Laskutus laskutuspalveluiden kautta on todella helppoa. Joka tapauksessa myös kevytyrittäjänä ei heti tiedä oman alan käytännöistä ja esimerkiksi laskutuksesta, ja olisi siksi myös tärkeä verkostoitua ja kuulua alansa liittoon.\nNordling kokee kevytyrittäjyyden helppona, koska ei tarvitse miettiä kirjanpitoa ja laskutus on helppoa.\n– On myös kiva, jos joku ei maksaisikaan laskuaan, niin on laskutuspalvelu taustalla tukena. Ja tämä on todella hyvä ja helppo tapa lähteä kokeilemaan toimisiko yritys tai hankkia lisätienestiä muuten.\nHuonona puolena kevytyrittäjyydessä Nordling kuitenkin pitää sitä kevytyrittäjän vielä puutteellista asemaa. Lainsäädäntö ei tunne vielä termiä ”kevytyrittäjä”.\n– Nyt on olemassa jokin sellainen ilmiö, että halutaan kovasti yrittäjiä. Mutta ei osata ajatella yrittäjän kannalta olevaa riskiä tässä epävarmassa yhteiskunnassa. Monet suorittavat kevytyrittäjyyttä sivutoimisesti, ja TE-toimistoissa mielletään yrittäjiksi ja evätään tukimuotoja ihmisiltä. Tukia leikataan ja muu turva on vähäistä. Aikaisemmin vielä maksettiin TyELiä. Kaipaan myös, että olisi erilaisia työterveysmuotoja tarjolla myös kevytyrittäjälle.\nNordlingin mielestä olisi tärkeää, että alv-rajaa nostettaisiin.\n– Siitä tulee kuitenkin aika isot kulut kuukaudessa, minkä moni voi tarvita omaan elämiseen. Kevytyrittäjänä on lisäksi se huono puoli, että alle 10 000 tienanneena alveja saa periä takaisin vain Y-tunnuksella.


Pumpkinator (2016) – OLUT.BLOG\nKirjoittanut kristiinakuolema on 26/11/2016\nSaint Arnold Brewing Company, Yhdysvallat. Imperial spiced stout/pumpkin ale, 11%. Pullo, 0.76l.\nUmmikot saivat taas kerran paketin Ameriikan Texasista, joka sisälsi jotain roinaa ja useamman pullon sikäläistä pienpanimo-olutta. Käsittääksemme Texas on viime vuosina ollut ns. ”hotbed” artesaanioluille, ja onneksemme Ummikoilla on siellä päin ystävä joka hänkin on olutaficionado (kyllä, ulkomaankielinen sivistyssana!). Tällä kertaa paketti sisälsi useamman St. Arnold -panimon oluen, ja me toki aloitamme tällä, satsin vahvimmalla oluella. Halloweenikin tuli ja meni, joten juodaan kurpitsaolut pois ennen kuin sen muisto on kokonaan haalistunut, vähän niin kuin viime perjantaille kävi.\nYönmusta kurpitsastout kaatuu lasiin niukasti vaahdoten hyvin nopeasti kokonaan katoavaa mokkaista vaahtoa. Valoa vasten Pumpkinatorissa on pientä punertavaa häivähdystä, ja yhdistettynä vaahdottomuuteen tekee se oluesta petollisen kevyen oloisen. Ei uskoisi yli kymmenvolttiseksi, vaan kyllä se näin vaan on.\nTuoksussa on kurpitsaisuuden ohella reilua mausteisuutta ja – kylläpä vain – alkoholia! Viimeksimainittua hyvin reilusti. Tuoksu on jouluisessa mausteisuudessaan hiukan happaman taikinainen, kuin jouluinen sahramipulla, tai alkoholilla kostutettu maustekakku. Tuhti ja mausteikas tuoksu ei kuitenkaan ole liian päällekäyvä, vaan itse asiassa oluen vahvuuden huomioon ottaen jopa elegantti ja tasapainoinen. Tuoksun jokainen osa-alue pääsee hyvin esiin, mutta pelaa silti yhteen. Tumman alen tuoksun päälle yhdistyvät alkoholin, kurpitsan ja mausteisuuden aromit tekevät siitä myös melko omaperäisen, ehdottomasti positiivisella tavalla.\nJos olut ulkoisesti vaikuttikin hiukan kevyeltä, ei suutuntuma tahi maku todellakaan sitä ole. Ensi hetkestä lähtien suutuntuma on jähmeän ja siirappisen tahmeanpaksu. Ja makua, sitä Pumpkinatorissa riittää: se ei ole sen enempää kevyt kuin yksiulotteinenkaan. Pohjalla on tuhdin imperialin ylikypsää lakritsimaisuutta, joka toimii ponnahduslautana jopa väkevälle mausteisuudelle, lihaisalle kurpitsalle ja liköörissä uineelle englantilaistyyliselle hedelmäkakulle. Kurpitsa on makukokonaisuudessa ehkä se pienimmässä roolissa oleva juonne, kun taas alkoholinen mausteisuus on se vahvin, eikä suolaisenmakeaa, tahmeaa ja paksua perus-imperialin makua myöskään pidä vähätellä. Hiukan yskänlääkemäisyyttäkin löytyy. Jälkimaku on, kuten näin vahvoilla tummilla oluilla tuppaa olemaan, lähinnä alkoholin korvennusta koko matkan nielusta mahaan. Tuhtiudessaan vaativa Pumpkinator ei todellakaan ole mikään joka tilanteen tumma, eikä tämän kokoinen pullo sovi kovin hyvin yksin nautittavaksi, mutta maustettujen stoutien ja tummien kurpitsaoluiden saralla Pumpkinator on vähintäänkin kelvollinen yksilö. Jos tätä satutte löytämään, säästäkää se hyvän liha-aterian jälkiruokaolueksi – ja varmistakaa että on hyvää seuraa, jonka kanssa jakaa tämä!\nKuten sanonta kuuluu, on kaikki isompaa jenkeissä. Iso pullokin on 0.76l nollaseiskavitosen sijasta, ja 11%-volttinen kurpitsaolut on luultavasti sellainen, jonka teksasilainen möhömaha vetää perjantaina siksarin verran lämmittelynä. Leikki sikseen, taas kerran esimerkki siitä että Yhdysvalloissa on oivaa näkemystä siihen, miten vahva ja vaativa olut kuuluu tehdä.\naleimperial stoutmausteolutolutpumpkin alespiced stoutstout\nEdellinen artikkeli Turisti\nSeuraava artikkeli Saison


Kaupungin omavelkaisen takauksen myöntäminen Kruunuvuorenrannan jätteen putkikeräys Oy:lle\nKaupunginvaltuusto päätti kaupunginhallituksen ehdotuksen mukaisesti myöntää Kruunuvuorenrannan jätteen putkikeräys Oy:n lainojen vakuudeksi kaupungin 9 000 000 euron suuruisen omavelkaisen takauksen.\nJulistettuaan keskustelun asian palauttamisesta päättyneeksi puheenjohtaja esitti selontekona, että keskustelun kuluessa oli valtuutettu Lasse Männistö valtuutettu Laura Rissasen kannattamana ehdottanut, että kaupunginvaltuusto päättäisi palauttaa asian kaupunginhallitukselle uudelleen valmisteltavaksi siten, että Kruunuvuorenrantaan valmistellaan kustannuksiltaan alhaisempi jäteratkaisu. Eri vaihtoehtojen arvioinnissa painotetaan kustannusten ja hyötyjen suhteen arviointia.\nPuheenjohtajan tekemä ja valtuuston hyväksymä äänestysesitys kuului seuraavasti: Ken haluaa jatkaa asian käsittelyä, äänestää jaa; jos ei voittaa, on valtuutettu Lasse Männistön palautusehdotus hyväksytty.\nJulistettuaan keskustelun itse asiassa päättyneeksi puheenjohtaja esitti selontekona, että keskustelun kuluessa oli valtuutettu Leo Stranius valtuutettu Terhi Peltokorven kannattamana ehdottanut hyväksyttäväksi seuraavan toivomusponnen:\nHyväksyessään kaupungin omavelkaisen takauksen myöntämisen Kruunuvuorenrannan jätteen putkikeräys Oy:lle, kaupunginvaltuusto edellyttää, että kaupunki selvittää mahdollisuuden yhdistää putkikeräysjärjestelmään laskutuksen jätteen määrän ja lajittelutehokkuuden perusteella sekä jätteiden hyödyntämisen paikan päällä.\nJAA-ehdotus: Hyväksyessään kaupungin omavelkaisen takauksen myöntämisen Kruunuvuorenrannan jätteen putkikeräys Oy:lle, kaupunginvaltuusto edellyttää, että kaupunki selvittää mahdollisuuden yhdistää putkikeräysjärjestelmään laskutuksen jätteen määrän ja lajittelutehokkuuden perusteella sekä jätteiden hyödyntämisen paikan päällä.\nKaupunginvaltuusto ei ollut hyväksynyt valtuutettu Leo Straniuksen ehdottamaa toivomuspontta.\nHelsinki pyrkii strategisten tavoitteidensa mukaisesti tiiviiseen, eheään ja energiaa säästävään kaupunkirakenteeseen. Kaupungin strategisten tavoitteiden keskeisiä arvoja ovat mm. ekologisuus sekä turvallisuus.\nMuun muassa edellä mainittujen tavoitteiden toteuttamiseksi ehdotetaan, että Kruunuvuorenrannan uudelle asunto- ja toimitila-alueelle toteutetaan erillinen alueellinen jätteen putkikeräysjärjestelmä, johon alueelle toteutettavat asunto- ja toimitilahankkeet sekä julkiset rakennukset liittyvät. Jätteiden putkikeräysjärjestelmät ovat varsin yleisiä maailmalla, erityisesti Ruotsissa, ja ne ovat yleistymässä myös Suomessa. Suomessa jätteen putkikeräysjärjestelmät ovat jo käytössä Espoon Suurpellon sekä Tampereen Vuoreksen alueilla. Helsingin Jätkäsaaren ja Kalasataman alueiden järjestelmät ovat rakenteilla. Lisäksi järjestelmä on suunnitteilla ainakin Vantaan Kivistön (ent. Marja-Vantaa) alueelle, jossa järjestelmän hankinta on aloitettu.\nPerinteisen autoilla tapahtuvan jätteen keräyksen sijaan putkikeräysjärjestelmässä jätteet kuljetetaan jätelajeittain keskitetysti alipaineella kiinteistöiltä maanalaista runkoputkea pitkin alueelliselle jäteasemalle, josta ne kuljetetaan konteissa jatkokäsittelylaitoksiin sekä kaatopaikalle. Tehtyjen selvitysten perusteella järjestelmällä kerättäviä jätelajikkeita olisi todennäköisesti neljä eli sekajäte, biojäte, paperi sekä pakkauspahvi. Putkikeräysjärjestelmän piiriin tulisi enintään noin 12 300 asukasta ja noin 1 100 työpaikkaa.\nPerustettavaksi ehdotettava Kruunuvuorenrannan jätteen putkikeräys Oy (jäljempänä ”jäteyhtiö”) toteuttaa alueellaan omistukseensa jätteen putkikeräysjärjestelmän, johon kuuluvat järjestelmän runkoverkko sekä jäteasema (järjestelmän yleiset osat) sekä kiinteistöliittymät (jätteen syöttöpisteet sekä kiinteistöputket). Jäteyhtiö vastaa putkikeräysjärjestelmän rakennuttamisesta, rahoittamisesta, omistamisesta, käytöstä sekä ylläpidosta omakustannusperiaatteella.\nEhdotuksen mukaan kaupunki merkitsee jäteyhtiön ainoan äänioikeutetun osakkeen ja hallinnoi sen perusteella jäteyhtiötä ainakin Kruunuvuoren alueen ja putkikeräysjärjestelmän rakentamisajan. Lisäksi kaupunki merkitsee Kruunuvuorenrannan jätteen putkikeräys Oy:n 33 250 äänioikeudetonta osaketta, jotka vastaavat kaupungin kyseiselle alueelle kaavailtujen ja jätteen putkikeräysjärjestelmään liitettävien julkisten rakennusten rakennusoikeuden arvioitua määrää. Kaupunki maksaa osakkeiden merkintämaksuina ja vapaan pääoman suorituksina jäteyhtiölle tässä vaiheessa 370 000 euroa. Jäteyhtiö käyttää näitä varoja toiminnan aloitusvaiheen kustannusten kattamiseen. Kruunuvuoren jäteyhtiö toimisi samoin periaattein kuin Jätkäsaaren ja Kalasataman alueilla jo toimivat vastaavat yhtiöt.\nKruunuvuorenrannan putkikeräysjärjestelmän investoinniksi arvioidaan muodostuvan noin 30,5 milj. euroa (alv 0 %), josta putkikeräysjärjestelmän yleisten osien osuus on noin 13,4 milj. euroa (alv 0 %) ja kiinteistökohtaisten järjestelmän osien osuus noin 17,1 milj. euroa (alv 0 %). Kokonaiskustannus tarkoittaa kiinteistöinvestointikustannuksena laskennallisesti keskimäärin noin 56 euroa/k-m² eli noin 67 euroa/huoneistoneliömetri.\nTehtyjen selvitysten mukaan putkikeräysjärjestelmä vähentäisi Kruununvuorenrannan alueen raskasta jäteautoliikennettä noin 80 - 90 %, mikä mm. parantaa alueen turvallisuutta ja viihtyvyyttä sekä alentaa jäteautoliikenteestä johtuvia päästöjä. Lisäksi putkikeräysjärjestelmä vähentää jätteistä johtuvia hajuhaittoja, lisää jätteiden käsittelyn hygieenisyyttä ja parantaa jätehuollon mahdollisuuksia reagoida jätteentuoton kausivaihteluihin (esim. juhlapyhät). Alueelle perustettavaksi esitettävä jäteyhtiö voi myös aktiivisen tiedotuksen ja opastuksen avulla pyrkiä edistämään kierrätystä ja jätteiden syntypaikkalajittelua sekä tällä tavoin pyrkiä alentamaan jätteiden kokonaistuotantomääriä.\nPutkikeräysjärjestelmä on tehtyjen laskelmien mukaan investointikustannuksiltaan keskimäärin noin\n48 euroa/huoneistoneliömetri perinteistä jätehuoltoa kalliimpi.\nJätteen putkikeräysjärjestelmän arvioidaan olevan myös kokonaiskäyttökustannuksiltaan noin 0,05 - 0,18 euroa/huoneistoneliömetri/kk perinteistä jätehuoltoa kalliimpi riippuen siitä, miltä osin järjestelmän kulumisen vaatimat uusintainvestoinnit rahoitetaan käyttäjiksi tulevilta kiinteistöiltä etukäteen kerättävillä maksuilla ja miltä osin peruskorjaustasoisen uusimisen aikana (2040-luku) otettavalla lainalla.\nJäteyhtiö joutuu ottamaan merkittäviä rahoituslaitoslainoja järjestelmän toteuttamiseen, koska toteuttaminen on hyvin etupainotteista alueiden asunto- ja toimitilarakentamiseen ja tontinluovutuksensaajilta saataviin osakemerkintä- ja pääomasuorituksiin nähden. Yhtiöllä ei ole lainojen vakuudeksi käypää omaisuutta, joten takauksen myöntäminen on tarpeen toiminnan aloittamiseksi.\nKaupunginvaltuustolle ehdotetaan nyt, että Kruunuvuorenrannan jätteen putkikeräys Oy:n lainojen vakuudeksi annettaisiin kaupungin 9 000 000 euron suuruinen omavelkainen takaus. Ehdotus on kiinteistölautakunnan esityksen mukainen ja talous- ja suunnittelukeskus puoltaa lausunnossaan takauksen myöntämistä.\nLiitteenä 1 on kaupunginhallitukselle tehty ehdotus yhtiön perustamisesta ja siihen liittyvistä toimenpiteistä.\nKaupunginhallitus toteaa vielä, että mikäli kaupunginvaltuusto hyväksyy kaupunginhallituksen ehdotuksen takauksen myöntämisestä, kaupunginhallitus päättää täytäntöönpanopäätöksessään:


Finnair lennättää lomalaisia kotiin - Kotimaa - Uutiset - MTV.fi\nFinnair lennättää lomalaisia kotiin Kotimaa\nJulkaistu 21.04.2010 08:30\nMyös Finnairin Suomesta lähtevät kaukoreittilennot on peruttu. Lento AY005 New Yorkiin saatetaan kuitenkin lentää vielä tänään. Tänään Suomeen saapuu Finnairin reittilentoja Bangkokista, New Yorkista, Delhistä ja Soulista. Lisäksi Suomeen lennätetään noin 1500 Aurinkomatkojen matkustajaa Espanjasta ja Turkista.Finnair tiedottaa, että peruutettujen lentojen matkustajat voivat siirtää matkansa myöhempään ajankohtaan ottamalla yhteyttä lipun myyneeseen matkatoimistoon tai Finnairiin. Peruuntumisen takia käyttämättä jääneistä Finnairin lentolipuista voi myös hakea rahat takaisin. Takaisinmaksua voi lisäksi hakea peruuttamattomista lennoista, joiden lentoaika on viimeistään sunnuntaina.\nFinnair muistuttaa, että lentokentälle ei kannata saapua, jos lento on peruutettu. Finnairin paluulentojen lisäksi Suomen lentoliikenne saattaa jäädä tänään vähäiseksi. Finnairin lähtevät lennot on peruttu ainakin kello 15:een asti. Blue 1:n lennot on peruutettu ainakin kello 16:een asti, eikä myöskään SAS lennä tänään Suomeen.Blue 1 ilmoitti aamulla, että sen matkustajia on jäänyt jumiin etenkin Barcelonaan ja Lontooseen.Finnairin mukaan matkailijat lennätetään Suomeen, vaikka Helsinki-Vantaa olisi tuhkapilven takia kiinni. Siinä tapauksessa lennot laskeutuisivat todennäköisesti Vaasaan ja Kuopioon.Lisäksi Finnair järjestää korvaavia maakuljetuksia bussilla ja laivalla Helsingin ja Berliinin välillä.(MTV3 - STT)\nRadikaali arvio professorilta: Lisäydinvoimaa ei välttämättä tarvita lainkaan\nLakko pysäytti UPM:n Kymin tehtaan Uusimmat uutisvideot


Tiesi vapauteen – kiitos! | MaiLife\n← Joskus on pelättävä kuolevansa voidakseen uskaltaa elää\nKoskettunut ja kiitollinen – yksinäinen kaskelottiherra →\nTiesi vapauteen – kiitos!\nPosted on 22 joulukuun, 2014 by Maija Ilmoniemi\nYhden yön aikana. Hurja määrä viestejä, lukijoita, yhteydenottoja. En osannut ajatellakaan, miten eilinen tekstini näyttää koskettaneen. Oli vain henkilökohtaisesti valtavan tärkeää saada se kirjoitettua ja julkaistua. Ihan kuten muutkin ”isot” tekstini tähän mennessä: niiden ulos saamistaa seuraa rauha mielessäni. Mutta teidän palautteenne saa mykistymään.\nHitaasti mutta varmasti vastailen jokaiselle minuun yhteyttä ottaneelle. Nämä Støn huonot nettiyhteydet haastavat tilannetta; haluaisin vastata jokaiselle heti, mutta en pysty siihen. Onneksi on pari ystävieni kotia, joihin voin mennä yhteyksien ääreen. Näin tämän nyt kai pitää olla. Äärilaitana hiljaisuus.\nToisessa äärilaidassa on puhe. Hiljaisuus ja puhe. Jäin miettimään vielä sitä, mikä yksittäinen asia tai tekeminen on ollut kaikista tärkeintä romahduksesta selviytyäkseni ja parantuakseni.\nSe on ollut puhe. Puhuminen. Kirjoittaminen. Se, että olen saanut jauhaa ulos itsestäni sisälläni mylläävää rullaa. Asioita romahduksestani ja siihen johtaneista tekijöistä, joka vain pyörivät yhtenä loputtomana rullana mielessäni. Luulin, ettei se koskaan katkeaisi. Samat jutut pulpahtivat esiin uudelleen ja uudelleen.\nMutta vähitellen, yksi asia kerrallaan tuosta rullasta alkoi pudota asioita pois. Siksi, että sain puhua sitä pois. Siksi, että minua kuunneltiin eikä tuomittu. Siksi että sain kirjoittaa. Silsi, että aika paransi, antoi etäisyyttä pahoihin tapahtumiin.\nTätä kauneutta minä saan nykyään katsella! Ehkä on kannattanut kulkea kova polku päästäkseen tänne. Koskaan ei voi tietää mihin tie vie. Kun sen vaan antaa viedä.\nJos olet nyt samankaltaisessa tilanteessa kuin minä vuosi sitten, minä sanon: uskalla puhua. Vaikka tuntuisi, että tulet hulluksi toistaessasi samoja asioita, samoja lauseita, toista ne juuri niin monta kertaa kuin tarvitsee. Uskalla nojata ihmisiin, luota että he kuuntelevat. Uskalla ottaa heidän apunsa vastaan, luota että he haluavat sinulle vain hyvää.\nÄlä jää yksin ajatustesi kanssa. Hae rohkeasti ammattiauttajan apua.Tunne ja puhu. Sillä se on tiesi vapauteen. Aivan kuten minulla.\nPosted in Bloggaaminen, Naisen elämän peruskysymykset, Vuosi Norjassa\t| Tagged blogi, elämä, joulu, mieli\n2 thoughts on “Tiesi vapauteen – kiitos!”\n22 joulukuun, 2014 12:05 pm\nSinä ihana Maija, tirautin muutamat kyyneleetkin kanssasi, olet videolla niin kaunis, Norjan ilmasto tekee ihollesikin hyvää. Kuuntele Taivas sylissäin ja Pohjantuuli (Suvi Teräsniska), ne ovat joulun toivotukseni Sinulle. Olen viime talvena kuunnellut satoja kertoja Pohjantuuli-kappaleen ja nyt alkaa tämä paska, hirviö, katastrofi vuosi olla lopuillaan.\nMyös ’häntä pystyyn vaikka rautalangalla’ sopii Sinulle ja Hermannille <3.\n22 joulukuun, 2014 1:38 pm\nVoi sinä ihana, kiitos! Tiedätkö, tuota Pohjantuulta olen soittanut minäkin monen monituista kertaa! Se on kaunis kappale, ja kiteyttää niin hienoja ajatuksia. Ei ole enää montaa päivää tätä hirviövuotta jäljellä; sitten me tytöt noustaan sellaiseen kukoistukseen, ettei ole ennen nähty 😀


Dihtosis-mobiilipelit | Saamelaiskäräjien nuorisoneuvosto Dihtosis\nSeppo-pelialustalla pelattava saamelaisaiheinen digitaalinen peli on suunnattu yläkoulun lisäksi toisen asteen opiskelijoille. Peli auttaa oppilaita ympäri Suomen oppimaan ja oivaltamaan saamelaisuudesta ja saamelaiskulttuurista ja se käsittelee mm. saamelaisten historiaa, nykypäivän ilmiöitä ja henkilöitä, saamenpukua, kulttuurista omimista sekä perinteisiä elinkeinoja.\nPelin tavoite on innostaa kasvattajia, opettajia ja valmentajia opettamaan nuorille saamelaisista ja saamelaiskulttuurista. Peli sisältää perustietoa saamelaisista sekä soveltavia ja syventäviä harjoituksia. Pelin kautta nuoria kannustetaan toimimaan itse ja luomaan aiheesta omia mielipiteitä sekä keskustelemaan niistä yhdessä toisten nuorten kanssa.\nSukellus saamelaiskulttuuriin -peli on hyvä tapa tutustua ja syventyä saamelaiskulttuuriin yhdessä hankkeen muiden materiaalien kanssa vaikka saamelaisten kansallispäivänä 6. helmikuuta.\nPelistä on kehitetty pohjoissaamenkielinen versio, Buokčal sámekultuvrii, joka palvelee pohjoissaamenkielisiä nuoria ympäri Suomen.\nTilaa maksuton peli suomeksi tai pohjoissaameksi tästä.\nAlakoulujen 4.-6. -luokkalaisille on suunniteltu oma Seppo-alustalla toimiva digipeli, Pieni peli saamelaisista, jossa tarjotaan perustietoa saamelaisesta kulttuurista. Pelin tehtävät käsittelevät esimerkiksi historiaa, saamen kieliä, saamenpukuja ja saamelaista musiikkia.\nOppilaat pääsevät pohtimaan pelissä esimerkiksi äidinkielen merkitystä koulunkäynnissä ja tutustumaan perinteisiin saamelaisiin elinkeinoihin. Pelistä löytyy erilaisia tehtäviä monenlaisille oppijoille, ja sen kieli on selkeää ja helppolukuista.\nPieni peli saamelaisista on innostava ja saamelaista kulttuuria kattavasti esittelevä kokonaisuus, ja sitä on helppo käyttää opetuksen tukena vaikkapa saamelaisten kansallispäivän yhteydessä.\nMaksuttoman pelin voi tilata tästä.\nPelejä pelataan pienryhmissä puhelimen, tabletin tai tietokoneen avulla. Helppokäyttöinen peli tempaisee mukaansa opettaen samalla aiheesta hauskalla ja motivoivalla tavalla. Pelit kannustavat aktiivisuuteen, sillä pistesaalis kasvaa vain tekemällä!


Joel Hallikainen lähtee kiertämään Attendon hoiva- ja palvelukodeissa | Attendo\nJoel Hallikainen lähtee kiertämään Attendon hoiva- ja palvelukodeissa\n22.3.2018 09:17:00 EET | Attendo\nAttendon hoiva- ja palvelukodeissa perinteiksi muodostuneet ja odotetut artistikiertueet saavat jatkoa. Vuoden 2018 tähtiartistina kiertää pitkän linjan esiintyjä Joel Hallikainen, joka jatkaa 35-vuotistaiteilijajuhlaansa. Hallikaisen Elämäni laulut -kiertue Attendon hoiva- ja palvelukodeissa alkaa 26. maaliskuuta Virroilla ja Honkajoella ja kiertää ympäri Suomen vuoden 2018 aikana.\nJoel Hallikainen lähtee kiertueelle Attendon hoiva- ja palvelukoteihin.\n”Yhteiskunnassamme ei ole koskaan ollut niin paljon elämänkokemusta ja ikäihmisiä kuin tänään on. Konserteissani olen kiittämässä suurta ikäluokkaa heidän elämäntyöstään. He ovat tehneet meille hyvän maan elää ja tehdä työtä. Attendon konserteissa laulan myös heille, jotka tarvitsevat elämässään tukea ja rohkaisua. Haluan kohdata ja nähdä kuulijani. Attendon intiimit konsertit tarjoavat siihen loistavan mahdollisuuden, kohdata ja olla läsnä kiitollisella mielellä”, sanoo Joel Hallikainen.\n”Kun viitteitä siitä, että Joel Hallikainen olisi saatavilla Attendon hoiva- ja palvelukoteihin tuli, alkoi kyselyjen tulva”, sanoo Krista Lamminen Attendosta.\nEturivin muusikoiden kiertueet Attendon hoiva- ja palvelukodeissa ovat jo muotoutuneet perinteeksi, jonka aloitti Janne Tulkki ja viimeisimmäksi esiintymisillään ovat ilahduttaneet Marita Taavitsainen ja Mikael Konttinen.\n”Jokaisella pitäisi olla kunnosta tai asuinpaikasta riippumatta mahdollisuus elämyksiin. Tämän vuoksi tuomme esiintyjiä hoiva- ja palvelukoteihimme. Eturivin artistit tarjoavat unohtumattoman hetken niin asukkaille kuin heidän läheisilleen ja samalla syntyy uusia, perheitä yhdistäviä muistoja. Live-esiintymiset ovat meillä aina hyvin odotettuja. Musiikilla on muutenkin tärkeä rooli arjessamme”, jatkaa Lamminen Attendosta.\nJoel Hallikaisen esitykset hoiva- ja palvelukodeissa rakentuvat kyseisen yleisön toiveiden mukaan. Hallikaisen repertuaari uudessa ja aiemmin luodussa tuotannossa on valtava.\n”En halua lukita ohjelmistoa ennalta, sillä jokainen tilaisuus on arvioitava omana itsenään ja on kuunneltava yleisöä. Voin valita ohjelmistooni parhaat laulut Kuurankukista, Äidille ja Finlandia-hymniin ja kaikkea siltä väliltä”, päättää Joel Hallikainen.\nJoel Hallikaisen keikkakalenteri Attendon hoiva- ja palvelukodeissa päivittyy Attendon kotisivulle (www.attendo.fi/hallikainen) ja Joel Hallikaisen keikkakalenteriin (www.joelhallikainen.com) Hallikaisen esiintymisen varanneita Attendon hoiva- ja palvelukoteja on tähän mennessä 56. Kiertue toteutetaan yhteistyössä MagnumLiven ja Joel Hallikaisen kanssa.\nEnsimmäisten päivien esiintymiset ovat:\nklo 13.00 Attendo Villa Rauhala, Honkajoki\nklo 18.00 Attendo Keituri, Virrat\nklo 12.00 Attendo Torkontalo, Lahti\nklo 16.00 Attendo Aavatar, Lahti\nklo 13.30 Attendo Linnanharju, Helsinki\nklo 17.30 Attendo Onnentäyttymys, Pornainen\nLisäksi esiintymisiä on tulossa seuraaville paikkakunnille:\nAlajärvi, Espoo (2), Halkia, Hammaslahti, Heinola (2), Hollola, Honkajoki, Joensuu (2), Joutsa, Kajaani, Kemi, Kerava, Kerimäki, Kouvola, Kurikka, Kuusamo, Lappeenranta, Liperi, Lohja, Mäntyharju, Nurmes, Orivesi (2), Oulu (3), Puolanka, Raahe, Riihimäki, Rovaniemi, Savonlinna, Seinäjoki, Siilinjärvi, Sulkava, Suonenjoki, Sysmä, Tampere, Teuva, Tohmajärvi, Turenki, Turku (2), Vaasa, Vantaa (3) ja Ylöjärvi.\nToimitukset ovat lämpimästi tervetulleita kuuntelemaan Elämäni laulut -esityksiä.\nAttendoElämäni lauluthoivakotiJoel Hallikainenpalvelukoti\np. 050 525 4109


Jääkiekon MM: Suomi - USA 22.5.2021 - Lue vihjeet - Pelivihjeet.com\nJääkiekon MM: Suomi – USA 22.5.2021 – Lue vihjeet\nSuomi kohtaa Jääkiekon MM-kisojen avausottelussa USA:n. Ottelun lähtökohdat ovat monilta osin hämärän peitossa.\nMM-kisojen avausottelussa. Hype Suomen joukkueen ympärillä on kova, ja suurin usko perustuu nimenomaan Jukka Jalosen johtamaan valmennustiimiin. Jalosen meriitit turnausvalmentajana ovat kiistattomat, ja on täysin selvää, että Suomi on tässäkin turnauksessa parhaiten valmennettuja ryhmiä.\nJalosen isoin ominaisuus on kehittää peliä turnauksen aikana ja saada joukkue hitsautumaan yhteiseen pelitapaan. Avausottelussa paketti ei välttämättä ole kuitenkaan valmis, ja tuskin se on sitä jenkeilläkään.\nMonilta osin otteluun lähdetään hämärän peitossa ja ennakkosuosikkia on hyviä vaikea määritellä. USA:lla on laittaa kaukaloon todella potentiaalinen ja taitava ryhmä, joka parhaana päivänään pystyyn taluttamaan kaukalosta ulos vastustajan kuin vastustajan.\nSuomea on pelattu vedonlyöntimarkkinoilla todella paljon ja kertoimet ovat olleet laskussa koko viikon. Varsinaisia perusteita tälle ei ole. Jos kyseessä olisi puolivälieräottelu, hyppäisimme Suomen kelkkaan milloin vain. Kun kyseessä on kuitenkin avausottelu, ei Suomen selkeää ennakkosuosikin asemaa voi oikein hyväksyä.\nUSA:n menestykset, ennen kaikkea tasoitusvedot ovat loistavia peli-ideoita. USA +1,5 kohde osuu, mikäli USA voittaa, pelaa tasapelin tai häviää yhden maalilla. Vetosi menee siis väärin vain, mikäli Suomi voittaa kahdella maalilla tai suuremmilla lukemilla.\nVedonlyöntivihje: USA +1,5 (1,50)\nParhaat kertoimen (1,50) kohteelle tarjoaa tällä hetkellä Unibet ja WilliamHill. Kotimainen Veikkaus ei tarjoa pitkävedossa tähän otteluun aasialaista tasoitusvetoa.\nKirjoittaja PelivihjeetJulkaistu 22.05.2021 31.05.2021 Kategoriat Pitkävetovihjeet\nEdellinen Edellinen artikkeli: Vakio 1 -vihje 23.5.2021 – Lue ilmainen vakioveikkausvihje\nSeuraava Seuraava artikkeli: Vakio 1 -vihje 29.5.2021 – City varmaksi UCL-finaaliin


Peruttu: Kulttuurikeitto: Them Two | Kuopio-Tahko\nPeruttu: Kulttuurikeitto: Them Two\n24 huhtikuun klo 12:00 pm - 1:00 pm\n« Peruttu: Lava-ammuntaa VI\nTanssiteatteri Minimin Kulttuurikeitto on tunnin mittainen lounastapahtuma, jossa keittolounaan lisäksi nautitaan tanssi- tai teatteriesitys. Kulttuurikeittojen lounaan valmistuksesta vastaa Teatteriravintola Ofealia.\nTanssiryhmä Off/Balancen Them Two on kahden naisen vahva, omapäinen ja nautinnollinen duetto, joka leikittelee elegantin olemuksen rajojen venyttämisellä. Musiikki kuljettaa naisia niin, että hihoissa heiluu. Teos juhlistaa tanssimisen nautintoa ja rytmin mukaan tempautumista. Se tartuttaa katsojaankin energisen innostuksen ja halun osallistua tanssiin.\nEsitys: pe 24.4.2020 klo 12.00\nPaikka: Kuopion kaupunginteatteri, teatterin yläaula, Niiralankatu 2\nLiput: 21,00 € (esitys + keittulounas + kahvi/tee) / 13,50 € (pelkkä esitys)\nHuom! Hinnat sisältävät palvelumaksun ja narikan


Bu.ké: Mari Ruohomäen korubrändi • Jules & Beryl\nKoru kuin kukka\nMari Ruohomäen Bu.ké-korumerkin korut syntyvät Mynämäen työpajalla satavuotiaan puutarhan ympäröimä. Vuonna 2017 alkunsa saanut korumerkki Bu.ké tallentaa rakkauden kasveihin ikikukiksi. Bu.kén kautta Mari yhdistää kaksi intohimoaan: puutarhanhoidon ja korut. Nimi Bu.ké viittaa englanninkieliseen kukkakimppua tarkoittavaan sanaan ”bouquet”, joka lausutaan buké. Bu.kén ensimmäinen, ja tunnetuin, korusarja on Hydrangea, jonka yleisö on valinnut Vuoden koruksi 2019.\nMarin koruissa on ripaus englantilaisten puutarhojen romanttisuutta ja Shakespearen Kesän yön unelman tarumaailmaa. Puutarhaharrastajan rakkauden osoitus luontoa ja koruja kohtaa tuo tuulahduksen kesän autuutta ja iloa. Malliston korut ovat monipuolisesti yhdisteltävistä keskenään, rohkeastikin, ja käytettävissä niin yksinään kuin yhdessä.\nValmistustekniikan avulla korut toistavat kukkien, siemenkotien ja lehtien piirteitä yksityiskohtaiseksi. Kukat jäljennetään joko valamalla muotti suoraan kukasta tai 3D-skannuksen avulla. Aitojen kasvien käyttäminen jäljentää pienimmätkin kukkien yksityiskohdat. Bu.ké-korut valmistetaan ympäristöystävällisestä Ecoact-ekohopeasta. Ekologisuus ja vastuullisuus ovatkin Bu.kén korujen punainen lanka, jossa materiaalien eettisyys sekä ihmisten ja luonnon kunnioittaminen ovat tärkeä arvo.\nBu.kén lisäksi Mari Ruohomäki luotsaa Namu Jewellerya, joka tuo maahan vastuullisesti tuotettuja montalaisia safiireja. Koulutukseltaan Mari on diplomigemmologi (D.G. Fin) ja tarjoaa myös jalokiviasiantuntijan palveluita. Marin kiinnostus koruihin lähti ensin liikkeelle viehätyksestä kiviin ja kivenhiontaa, jonka jälkeen Mari löysi hopean korujen materiaalina. Vuoden koru 2019 -voiton lisäksi Mari on nimetty Mynämäellä Vuoden Nuoreksi Yrittäjäksi 2018.\nPuutarhan, kivien ja korujen lisäksi Marin rakkauksiin kuuluu latte aamukahvina sekä kirjat. Vapaa-ajalla Marin löytää puutarhan lisäksi riippukeinusta lukemasta sekä jalkapallokentän laidalta jalkapalloäitinä kannustamassa ja hurraamasta.\nArtikkeleja ja blogikirjoituksia


Tutkimus: Verkkokaupat korona-ajan hyötyjiä – myynti kasvanut merkittävästi, mutta myös kilpailu lisääntynyt - ePressi\nTutkimus: Verkkokaupat korona-ajan hyötyjiä – myynti kasvanut merkittävästi, mutta myös kilpailu lisääntynyt\nKotimaisen MyCashflow-verkkokauppapalvelun toteuttaman tuoreen kyselyn mukaan koronavirustilanteella on ollut pääosin myönteisiä vaikutuksia verkkokauppojen toimintaan. MyCashflow’n omille asiakkaille suunnatussa kyselyssä suuri osa verkkokauppiaista kertoi kävijä- ja asiakasmäärien sekä myynnin lisääntyneen, mutta toisaalta myös kilpailutilanne on koventunut uusien verkkokauppojen ilmaantumisen myötä.\nKyselyyn vastanneista verkkokauppiaista 38,6 % kertoi koronavirustilanteen vaikuttaneen positiivisesti verkkokauppansa liiketoimintaan, kun taas 11,8 % vastanneista piti vaikutuksia negatiivisina. Noin puolet kyselyyn vastanneista (49,7 %) kertoi kokonaisvaikutusten olevan neutraaleja tai he eivät olleet huomanneet suuria vaikutuksia oman verkkokauppansa toimintaan.\nVerkkomyynti kasvanut jopa moninkertaiseksi\nKorona-ajan positiivisten vaikutusten osalta kyselyyn vastanneet painottivat etenkin verkkokauppojen kysynnän ja myynnin selvää lisääntymistä ja asiakasvirtojen siirtymistä yhä enemmän kivijalkamyymälöistä verkkoon. Osa kauppiaista kertoi verkkokauppansa myynnin jopa moninkertaistuneen korona-aikana.\nVastaajat raportoivat kuluttajien ostokäyttäytymisen muutoksista paitsi lisääntyneinä kävijä- ja tilausmäärinä myös kotiintoimitusten suosion kasvuna. Tilausten määrien lisääntymisen vastapainoksi vastaajat kertoivat keskimääräisen tilauksen arvon laskusta, joka on MyCashflow’n oman datan perusteella kuitenkin kääntynyt selvästi nousuun alkuvuonna.\n– Hankalasta tilanteesta huolimatta on hienoa nähdä, kuinka nopeasti kivijalkakauppiaat ovat saaneet verkkokaupan perustettua ja verkkomyynnin käynnistettyä. Kivijalasta verkkoon siirtyminen onnistuukin verrattain helposti, kun myytävät tuotteet ja asiakaskunta ovat jo valmiiksi olemassa, MyCashflow-verkkokauppapalvelua ylläpitävän Pulse247 Oy:n liiketoimintajohtaja Pekka Juntunen toteaa.\nKilpailu kasvanut kivijalkakauppojen verkkoon siirtymisen myötä\nNegatiivisten ja neutraalien vaikutusten osalta vastaajat korostivat etenkin uusien verkkokauppojen ilmaantumista, kilpailutilanteen koventumista ja siitä johtuvaa markkinointikulujen lisääntymistä. Samassa yhteydessä esille nousivat myös epävarman tilanteen heijastuminen ihmisten ostokäyttäytymiseen erityisesti tietyillä toimialoilla, tilausten keskihintojen lasku ja lisääntyneistä tilausmääristä johtuneet viivästykset toimitusketjuissa.\n– Tietyillä toimialoilla ja tiettyjen tuotteiden myynnissä on selvästi vaikeuksia korona-aikana, erityisesti kokoontumisrajoituksista ja tapahtumien perumisista johtuen. Nopeasti lisääntynyt verkkokauppa haastaa myös toimittajien ja logistiikan kapasiteettia, ainakin väliaikaisesti. Kilpailutilanteen kiristyessä verkkokauppojen on panostettava markkinointiin aiempaa enemmän ja olemmekin reagoineet tähän tuomalla uusia älykkäämpiä markkinoinnin ratkaisuja verkkokauppiaiden käyttöön, Juntunen kertoo.\nMaaliskuussa 2021 toteutettuun kyselyyn vastasi yhteensä 154 MyCashflow-verkkokauppapalvelun asiakasta. Kyselyyn osallistuneiden verkkokauppojen vuosittainen liikevaihto vaihteli alle 100 000 eurosta yli 10 miljoonaan euroon.\nYhteystiedot: Pekka Juntunen, liiketoimintajohtaja, Pulse247 Oy. Puh. 020 741 9171, pekka@mycashflow.fi.\nKotimainen MyCashflow on kokonaisvaltainen verkkokauppapalvelu, joka auttaa asiakkaitaan menestymään verkkokauppiaina. Palvelu sisältää kaiken, mitä verkkokaupan perustamiseen ja menestyvän verkkoliiketoiminnan kehittämiseen tarvitaan. Yli 2 000 tyytyväisen asiakkaan ansiosta MyCashflow on yksi Suomen suosituimmista verkkokauppa-alustoista.


Ebbtide Montego 170 moottorivene 1991 - Kuopio - Nettivene\nErittäin hyvä kuntoinen DC vähällä käytöllä. Vetolaite,gimball-laakeri,paljekumi,akku,tulpat vaihdettu 2015. Huollot tehty joka syksy. Satamapeite teetetty 2016,mukaan myös venekuomu ja itse tehty traileri. Pioneer aux,usb soitin,JBL erillis-sarja, 12' subi. Parempia kuvia myöhemmin. Vaihto isompaan dc:n\nVuosimalli 1991 Rekisterinumero u18957\nStereot: Pioneeri aux,usb\nMalli: 2.5l 4syl.\n- Pilssipumppu,omatankki,ilmajäähdytin (konehuone) pieni kulutus 10-12l/h. Verrattuna v6 tai v8 koneeseen. Joka syksy huollettu moottoriöljyt,suodatin,peräöljyt.\nKatso myytävänä olevat Ebbtide Montego 170 vaihtoveneet »\n***** Terve, tässä olisi isompi vene? Vaihto-id: Wellcraft Antigua 265 (1989) - Nettivene\n***** vastasi Heh vähän liian iso ja kallis\nu18957, Nettivene ID 676596


Idänkohtaus : 44 etydikuvaa Venäjän kohtaamisesta – IlonPolku verkkokauppa\nEtusivu/Idänkohtaus : 44 etydikuvaa Venäjän kohtaamisesta\nJulkaistu 2. korj. p. 2005\nISBN / EAN 9516243290\n44 etydikuvaa Venäjän kohtaamisestaTyövuodet Venäjällä, Kelton kylässä Pietarin kupeessa, merkitsivät pastori Erkki Jokiselle uuden maailman avautumista, ”idän kohtausta”. Valmiit mielikuvat romuttuivat, ja venäläisen kulttuurin karu kauneus kosketti yllättävällä tavalla.Nerokkaat kielikuvat tuovat tekstiin lennokkuutta, huumoria ja maanläheisyyttä; Jokinen osaa kertoa vakavistakin asioista iloisesti ja toisinpäin.\nTämä tarinakokoelma on häpeilemättömän henkilökohtainen. Kenenkään ei tarvitse ajatella tai kokea tavallani. Toivon vain tarinoiden mukana syntyvän elämyksen, joka avaa kanavia ja virittää vastaanottimen jokaisen omalle kauneuden taajuudelle. Jos yksi kuva osuu, se riittää.\nKirja on erinomainen teos Venäjästä ja venäläisestä kulttuurista kiinnostuneille.\nErkki Jokinen toimii venäjänkielisen työn pastorina Helsingin luterilaisissa seurakunnissa. Hän työskenteli vuosina 1996-2000 kouluttajana Inkerin evankelis-luterilaisen kirkon koulutuskeskuksessa Keltossa.\nKirjoita ensimmäinen arvio tuotteelle “Idänkohtaus : 44 etydikuvaa Venäjän kohtaamisesta” Peruuta vastaus\nTuotetunnus (SKU): 9516243290 Osastot: Kirjat, Romaanit, elämäkerrat, lähetystyö, Romaanit, kertomukset


Oikeus olla rajaolento: Yksinkertaisuutta etsimässä eli muotipostaus\nYksinkertaisuutta etsimässä eli muotipostaus\nOikeastaan haluaisin myydä/antaa pois kaikki vaatteeni noita mustia lukuunottamatta. Kerta toisensa perään ihmettelen miksi pidän kaapeissa punaista, vihreää... aina kun on tehtävä jokin asuvalinta, päädyn mustaan. Parempia aikoja odotellessa? Sisäinen nunnani tempoo ja tahtoo, pakkaan värivaatteet varastoon siksi aika?\nEräs työ johdatti minut tämän kysymyksen äärelle. Millainen on yksinkertainen toimiva kaunis vaate?\nOma 1400-luvun mekkoni on minulle sellainen - mutta hei se onkin ruskea!!!\nNetistä löytynyt mennoniittimekko on myös ihana, voisin pitää tällaista - jopa sinisenä?\nUusin suosikkini keskiajan tiimoilta on tämä yhdistelmä - sen voisi tietysti silittää... ja laittaa vyön/esiliinan.\nNäitä pohtiessa kuorin omppoja kuivumaan ja yritän etsata kuparia. Siitä ei ole tullut vielä mitään.\nSee päeva mood ei meeldi mulle - vaata kuidas ilus on mennoniiti kleit! Otsin lihtsad ja tagasihoidlikud riided, üks töö tellitud mis juhul see on tähtis.\nLähettänyt Maahiska klo 2.59\nTunnisteet: arkielämää, Ite, Keskiaikaa etsimässä, materialismi, minäkuvaa etsimässä\nVoi että siulla on ihania, siis IHANIA mekkoja, etenkin tuo keskiaikainen.\nMie tykkään sinisestä, mutta mustaa näyttää kaappiin vaan eksyvän:) katoppa ko mustahan hoikentaa,ihan totta:).\n12. lokakuuta 2012 klo 7.18\nMusta hoikentaa, kyllä - tähän sakka elämässä en ole sitä tarvinnut sen vuoksi mutta nyt! :D Naapurin rouva tuli käymään ja kysyi niin suloisesti (oikeesti! tykkäsin siitä suorapuheisuudesta) että kauanko minun pitää käyttää kortisonia kun pöhötyn siitä näin xD Illalla vielä nauroin vedet silmissä!\n12. lokakuuta 2012 klo 11.23\nMää kyllä olen vähän puolueellinen mennoniittimekkojen suhteen...tukeva essu vaan päälle ja menoksi. Tuo ruskea mekkokin on ihana. Ja nyt minunkin tekee mieli tehdä muotipostaus kesken vaalikiireiden...\nVoihan inspiraatio sentään! :D\nHej mähän voisin ommella mustan mennoniittimekon! :D Ratkaisisi monta ongelmaa kerralla. Olen juuri pakkaamassa luostarireissua varten vaikkei uskoisi - ainoa hetket elämässäni kun vietän aikaa peilin edessä: tarpeeksi säädyllinen mutta silti soma? Olen yhä vakuuttuneempi siitä että myyn/lahjotan tuotapikaa kaikki vaatteeni pois, ehän tällaisesta kiikunkaakun-olosta mitään tule! Laitapa Saara muotipostaus, käyn lukemassa ;)\n16. lokakuuta 2012 klo 12.06\nKyllä mennoniittimekko toimii musstanakin. Itselläni on vain musta essu, sekin on erinomaisen näppärä.\nRauhallista ja valoisaa luostariretkeä! Itsekin haaveilen muutamasta päivästä Valamon rauhassa, mutta saapa nähdä koska sinne taas pääsen. :)\nVai että muotipostaus...voisinhan minä sellaisen tehdäkin, vaikka en ennen ensi viikon alkua uskalla luvatakaan.\n17. lokakuuta 2012 klo 1.21\nKivoja mekkoja! :) Minäkin oon laitellu omppuja kuivamaan hirmuiset määrät. Niitä on kiva napsia talven mittaan. Edes jotain terveellisempää naposteltavaa joskus! :)


jennahoo: Matkapäiväkirja: Soul 2016 (1/15)\nMatkapäiväkirja: Soul 2016 (1/15)\nTässä postauksessa kerron ihkaensimmäisen Etelä-Korean reissuni ensimmäisestä päivästä. Vietin 2016 toukokuussa Soulissa suunnilleen 2½ viikkoa Rise and SPARKLE-blogista tutun Krissen kanssa. Ei oltu aiemmin juurikaan tavattu, taidettiin olla yhdellä tai kahdella kpop-keikalla käyty ennen reissua, ellen väärin muista.\nLento Helsinki-Vantaalta lähti 17.30 Suomen aikaa ja saavuimme Incheonin kansainväliselle lentokentälle seuraavana päivänä 8 aamulla Korean aikaa. Lento kesti suunnilleen 9 tuntia ja lennettiin Finnairilla. Oli mun ensimmäinen kerta lentokoneessa näin pitkään, ja ensimmäinen Euroopan ulkopuolelle suuntautuva lento. Lennon aikana katsoin vaan elokuvia ja tuijotin ikkunasta ulos. Yritin myös nukkua, mutta ei siitä juuri mitään tullut... Lentokoneen henkilökunta oli tosi mukavaa ja auttavaista :)\nLaskeutumisen jälkeen käytiin noukkimassa laukut ja jonotettiin yli tunti maahantulotarkastukseen. Oli mulle ihan täysin uusi juttu, sillä en ollut niin paljoa reissannut. Sen jälkeen oli vuorossa lentokenttämetron/-junan avulla siirtyminen lentokentän toiseen osaan. Sellaistakaan ei ole Suomessa. Yhtäkkiä Helsinki-Vantaan lentokenttä tuntui tosi pieneltä Incheoniin verrattuna.\nEn Suomessa juurikaan käytä metroa, koska mulla ei sille ole tarvetta. Voitte vaan kuvitella, miten sekavalta ja monimutkaiselta Soulin metrosysteemi tuntui aluksi. Parin päivän kuluttua se olikin tosi helppoa. Jos on edessä matka Etelä-Koreaan, suosittelen lataamaan Subway Korea-sovelluksen. Se on ilmainen ja tosi helppo käyttää. Sen saa ainakin Androidille ja Applen puhelimille. Kielen voi myös valita englanniksi, mikä on aivan mahtavaa.\nMajapaikkamme sijaitsi tosi mukavalla ja rauhallisella alueella. Ilma oli paljon puhtaampaa, kuin Soulin Gangnamissa tai Hongdaessa esimerkiksi. Ilma tuntui hieman samalta Helsingin kanssa. Alueella oli paljon kirkkoja ja nähtiin joka päivä paljon koululaisia koulupuvuissaan menossa kouluun. Sain sellaisen vaikutelman, että alue oli lähinnä perheille ja vanhuksille suunniteltua.\nJos siellä näytön toisella puolella on joku, joka on joskus aikeissa matkustaa Souliin ja pähkäilee paljonko tämä hauskuus saattaisi maksaa. Katsasta ihmeessä postaukseni Kuinka paljon maksaa 2,5 viikkoa Soulissa?, jossa kerron sentti sentiltä paljonko rahaa mulla meni.\nP.S. Tsekkaa myös Krissen postaus matkan ekasta päivästä, koska hänellä on paljon parempi laatuisemmat kuvat kuin mulla :Ddd Mulla ei vielä tämän reissun aikana ollut kameraa, joten puhelimella mentiin.\nTags: Aasia , Etelä-Korea , kaupunkimatka , matkapäiväkirja , matkavinkit , omatoimimatka , Soul\nArchive Jul 2018 (1) Nov 2017 (1) Oct 2017 (1) Jul 2016 (1) May 2016 (2)\nAasia Alankomaat Amsterdam Etelä-Korea Eurooppa Finnair plus kaupunkimatka kosmetiikka Madeira matkabudjetti matkakulut matkapäiväkirja matkavinkit omatoimimatka ostokset perheen kanssa reissussa Portugali raha ja talous Soul yksin reissussa


Se maksaa, joka tilaa\n31.1.2017 23:44 Viljo Heinonen\nOlli Rehn on niin nuori mies, että tuskin hän tietää mitään elokuvasta ja laulusta ”Rovaniemen markkinoilla”. Laulussa todetaan: ”Sehän maksaa, joka tilaa, todisti myös Kyyppi.” Rehnit myivät asuntonsa runsaalla 823 000...\n16.1.2017 09:45 Viljo HeinonenEläkeindeksiLisääntyvä köyhyys\nEläketurvakeskus on viime aikoina tehostanut tiedottamistaan. Sille on tärkeää toitottaa, että eläkeläisillä menee nyt paremmin kuin koskaan ennen jopa paremmin kuin palkansaajilla. Heillä on vähemmän toimeentulovaikeuksia. Yksipuolisessa...\nPutin tulee, oletko valmis?\n5.1.2017 21:42 Viljo Heinonen\nVenäjän presidentti Putin on kutsuttanut itsensä kylään Suomeen. Presidentti Niinistöllä ei vaihtoehtoja ole. Putin pitää kutsua. Keskustella voi vain ajankohdasta ja käsiteltävistä asioista. Sekin voi mennä niin, että Putin valikoi, mistä hän...


Toista kuin Patrik Laineella - teinitähti Timo Jutilan ottelussa lensi vaippa jäälle\nToista kuin Patrik Laineella – teinitähti Jutilan ottelussa lensi vaippa jäälle\nTimo Jutila kertoo Michael Sundsténin kirjassa Jäähän kohdistunut rakkaus muun muassa uransa alkuvuosista.\nTimo Jutila kertoo urastaan uudessa kirjassa. AOP\n05.09.2016 klo 12:18\nErikoisista sattumuksista tamperelainen puolustajalegenda mainitsee pari Tappara-vuosiltaan. Jutila oli nuori ja lupaava pelaaja ensimmäisellä kaudellaan 1980–1981, mutta tuohon aikaan teinitähteys oli SM-liigassa vielä hieman erilaista kuin tänä päivänä.\n– Kylä näitä kaiken maailman juttuja on tossa sattunu. Oli eka kausi, valamentaja pani jäälle, mä olin 16, ni ne heitti katsomosta, saatana, vaipan sinne kentälle, Jutila kertoo.\nVuosien uurastus kirvesrinnoissa ei aina näkynyt sekään suurena arvostuksena katsomossa.\n– Vajaa kymmenen vuotta sej jälkeen, ni ne huusi: ’Ooks sää äijä viä mukana, jumalauta, lopeta nyj jo! Sä oot ollu täällä ikuisuude!’ Meiän pakki Pekka Laksola oli sanonu, että: ’Se on vasta 24’, ni se äijä meni iha hilijaseks, Tappara-legenda muistelee.\nJutilan debyyttikausi Tapparan edustuksessa ei ollut lainkaan hullumpi. 36 ottelussa syntyi tehot 9+12. Plusmiinus-lukemallaan hän pitää yhä ikäistensä ennätystä hallussaan: kauden päätteeksi sarakkeessa komeili lukema +26.\nMichael Sundsténin kirjoittamassa kirjassa Jäähän kohdistunut rakkaus tarinansa kertovat Timo Jutilan ohella 19 muuta huippuluokan suomalaista kiekkoilijaa.


Majakkana sijoitusmaailman merillä 20 vuotta | Alexandria Pankkiiriliike Oyj\nMajakkana sijoitusmaailman merillä 20 vuotta\n”Me halusimme tuoda kaikkien ulottuville vaurastumisen mahdollisuuden. Muualla Euroopassa ja maailmalla säästämisen ja sijoittamisen kulttuuri on paljon pidemmällä ja sijoitussidonnaisia vakuutuksiakin on ollut markkinoilla jo 1970-luvulta”, Alexandrian perustajaosakas ja toimitusjohtaja Jan Åkesson kertoo.\nNykypäivänä Jan Åkesson on yhtiön pääomistaja ja Ajanta Oy omistaa yrityksestä 40 prosenttia.\nNimi Alexandria ja alkuperäinen majakkalogo viittasi Egyptissä, Alexandrian kaupungin edustalla muinoin seisoneeseen Faroksen majakkaan, joka luetaan yhdeksi maailman seitsemästä ihmeestä. Ajatuksena oli toimia ikään kuin majakkana sijoitusmaailman merillä ja ohjata asiakkaita turvalliseen satamaan.\n”Meille on alusta lähtien ollut tärkeää ainutlaatuinen asiakaspalvelukokemus, asiantuntemus ja ensiluokkaiset tuotteet”, Åkesson sanoo.\nPalvelu laajeni ympäri Suomen\nEnsimmäisen vuoden lopulla, vain neljän kuukauden toiminta-ajan jälkeen, yhtiöllä oli kolmen sijoitusneuvonantajan lisäksi seitsemän myynnin assistenttia eli yhteensä kymmenen henkilöä.\nNyt 20 vuoden jälkeen Alexandria on kasvanut 26 toimipaikan, yli 300 sijoitusalan asiantuntijan ja lähes 28 miljoonan liikevaihdon yhtiöksi. Vuonna 2016 asiakkaita on jo noin 70 000 ympäri maata.\nSijoituspalvelut saivat sääntelyn\nAla on kokenut 20 vuodessa isoja muutoksia. Toiminnan alussa sijoitusneuvontaa ei säädelty mitenkään ja markkinoille syntyi paljon pieniä yrityksiä.\n”Jo vuonna 1997 keskustelin Rahoitustarkastuksen (nykyinen Finanssivalvonta) kanssa siitä, että sääntely olisi alalle tarpeen, koska se toisi vakautta markkinaan”, Åkesson kertoo.\nVuonna 2007 Euroopan Unionissa tuli voimaan sijoituspalveluyhtiöitä säätelevä Rahoitusvälineiden markkinat direktiivi (MiFiD), jonka myötä sijoituspalvelut saatettiin luvanvaraisiksi ja yhtiöillä tuli olla lain vaatimat pääomat ja vakavaraisuus.\nFinanssivalvonta myönsi Alexandrialle MiFiD-toimiluvan 17.6.2008. Alexandria Rahastoyhtiö perustettiin vuonna 2010. Alexandria Markets –yhtiö perustettiin loppuvuonna 2012 kehittämään omia strukturoituja sijoitustuotteita.\nTeemme yhteistyötä SEB Lifen ja Generali Pan Europeanin kanssa sijoitus- ja säästövakuutuksissa, tarjoamme omia rahastoja sekä monipuolisia strukturoituja sijoitustuotteita. Alexandria on yksi Suomen suurimmista strukturoitujen tuotteiden tarjoajista ja yhtiö palkittiinkin kesäkuussa Suomen parhaana*.\nDigiaikakausi ei vähennä palvelun tarvetta\nDigitalisaation kehittyminen uusine älykkäine ratkaisuineen tuo markkinoille uudenlaisia verkkopalveluita, ansaintamalleja ja sijoitusrobotteja.\n”Pankkien strategia on digipainotteinen. Uskon, että nämä muutokset tuovat meille lisää asiakkaita, henkilökohtaiselle palvelulle on kysyntää. Niin kauan kun tarjoamme asiakkaille henkilökohtaista elämystä palvelujen ostamisessa eivät robotit pysty korvaamaan meitä”, Åkesson toteaa.\n*Alexandria on palkittu Suomen parhaana strukturoitujen sijoitustuotteiden tarjoajana ei-pääomaturvattujen sijoitusten sarjassa kesällä 2016. Palkinnon myönsi Euromoney -konserniin kuuluva tutkimustalo SRP – Structured Retail Products.


Tämä on vasta ensimmäinen versio yläkerran kulmahuoneen sisustuksesta. Periaatteenani on käyttää olemassa olevia huonekaluja ja tavaroita. Uusia en hanki. Mustan, valkoisen ja harmaan sävyihin kyllä menevät hyvin hellekesän superkulutuksella olleet puutarhahuonekalut. Näin ne toimisivat mitä parhaiten myös talvella, eikä niille tarvitsisi etsiä varastopaikkaa. Laitoin lattialle mökin kammarissa kesällä olleen kaislamaton, kaksi VM-Carpetin raikasta puuvillamattoa (ovat kuvauslainassa) sekä oman tummasävyisen räsymaton. Tilaan pitäisi vielä mahtua mustavalkoinen työpöytä ja tuoli. En voi vielä siirtää pöytää paikalleen, sillä pistorasioiden asentaminen on vielä tekemättä. Ilman sähköjä en voi työskennellä. Nyt istunkin ns. harmaassa huoneessa, jossa on myös työpöytäni. Yläkerran vastavalmistuneessa huonessa on alkanut sisustusshow. Tv-pöytä (takana seinän vieressä) odottaa mustaa pikkuteeveetä. Vähän kaikkea ja kuitenkaan ei mitään. Voi mennä uu\nKipaisin pienen lenkin lähiluonnossa kameran kanssa. Katajat ja männyt olivat kauniin vihreitä. Peltoja näkyi silmän kantamattomiin. Lähellä kartanoa on myös lumoava ja salaperäinen metsäsaareke. Siellä asuvat varikset. Ne vaakkuivat äänekkäästi kuin varoittaen: älä tule tänne, tämä on meidän aluettamme. En mennyt. Luultavasti saarekkeessa on syyskesällä paljon herkkutatteja. Aurinkokin näyttäytyi. Se valaisi valtavan makasiinin tiiliseinän ja pihamännyn varjo levittäytyi sen pinnalle. Pysähdyn lenkilläni katselemaan vanhoja rakennuksia, latoja, puita ja navettojen ovia. Tulevaan samppanjabaariini vie vihreä ovi. Katsotaanpa, minä kesänä baaristani tulee totta. Samppanjabaariin vievä ovi on havun värinen. Metsätien varrella on vanha navetta, jonka ovea käyn aina ihailemassa. Yksi mielimaisemistani löytyy sadan metrin päästä. Ystäväni sitoma kanervakranssi\nJoulupuu on rakennettu Airamin ledeillä\n...joulu on jo ovella, namusia ripustettu, ompi kuusen oksille... Tänään jo aamupäivällä laitoin alakerran pikkukammariin jouluvaloja. Airamilla on tämän vuoden uutuuksissa vallan viehättäviä metallisia led-kynttelikköjä kuusi- ja kirkkoaihein. Jos et tänäkään vuonna jaksa nousta joulukirkkoon, voit ihan omaan tahtiin heräillä kirkkokoristeisen kynttelikön tuikintaan. Jouluvaloja on aina yhtä mukava asetella. Pikkumakkarin ikkunalaudalle pitsiverhojen lomaan laitoin kirkko- ja poroaiheiset kyntteliköt ja vein verannalle kuusikyntteliköt. Kun katselen ikkunaan, näen kummatkin samalla kertaa. Valotuikkujen määrä vielä moninkertaistuu, kun valot peilautuvat ikkunoista. Miten pienellä vaivalla saakaan niin syvän ja kauniin tunnelman! Jouluvaloja ostettaessa täytyy vain tietää, mihin ne asettelee. Summittain jouluvaloja ei kannata ostaa. Sitten sitä pyörii pakettien kanssa ympyrää ja toteaa, etteivät valot sovikaan koko kodin tyyliin. Varmin valinta on aina valkoinen kynttelikkö.\nHuh, nyt on pyllistelty taas tarpeeksi. Pohjamaalin vedin lattiaan ja näyttää jo nyt sikamakealta, vaikka vaaleanvihertävä vanha pohja alkaakin pilkottaa himmeänä maalin alta. Huomenna sitten varsinaisella "oikealla" maalilla Betolux Akvalla. Vaaleanharmaata tahtoo taas. Sävy 2115 on minun mieleeni. Pohjamaali lattiassa. Apua, kun hyvä fiilis. Tätä olen lykännyt jo monta viikkoa.\nEilen lauantaina maalasin rumanvaalean arkistokaapin harmaaksi. Harmaata oli jäänyt jäljelle yhden kammarin lattiamaaleista. Vedin kaapin toiseen kertaan äsken. Pesin myös tulevan työhuoneeni linoleum-lattian tämänpäiväistä maalausta varten. Mikään valmistaja tai alan ammattilainen ei suosi muovilattian maalaamista, mutta haluan silti taistella tutkainta vastaan. Tätä lattiaa kun ei voi purkaa. Ainakaan nyt. En tiedä tarkalleen, mitä sen alla on. Tai tiedän sen verran, että alakerrasta on joskus tullut ikkunan edustan kohdalle portaat. Ne on rakennettu umpeen ja portaiden kohdalla on nyt erikoinen kehikko. Muovia muovia. Mitä muuten on eroa lineleumilla ja muovilla? Pitää sekin tutkia. Oltuani sitkeästi itsepäinen ja tiedusteltuani Tikkurilalta, mitä maaleja voisin lattiaan käyttää, sain sitten vihdoin - tosin omalla riskillä - kokeilla pohjamaaliksi Helmi-pohjamaalia ja päälle Betolux Akvaa. Imuroin ja pesin lattian eilen. Tänään hioin sitä hieman. Sitten maalipurkkia avaamaan o\nViritin Airamin Tallilyhty-valosarjan muutama päivä sitten porstuoiden väliin. Tänä aamuna lyhdyt tuikkivat aivan erilaista tunnelmaa, kun maa oli saanut hienoisen puuterilumen ylleen. Näytti niin vanhanaikaiselta ja jouluisalta. Tietenkin näinkin vanhassa rakennuksessa (1780) oikeat, öljykäyttöiset tallilyhdyt olisivat aidommat, mutta niitä en voisi virittää ihan samalla tavalla. Ja olisihan siinä hommaa, kun öljyä pitäisi koko ajan olla lisäämässä. Lyhdyt saavat palaa loppiaiseen saakka. Illalla tallilyhdyistä tuikkii soma valo katsellessani keittiön ikkunasta ulos. Kun astelen pihapolkua talolle päin, tallilyhdyt tervehtivät tuikinnallaan. Tallilyhtyjä saa sekä vihreänä että valkoisena.\nKerrankin markkinoille tulee astiasarja, joka inspiroi minua. Siinä ovat mukana kaikki lapsuuteni metsäleikkien mielikuvitushahmot, jotkut ihan todellisiakin, omin silmin nähtyjä. Klaus Haapaniemi on saanut Iittalan Tanssi-astiasarjaan vaikutteet Leo Janácekin oopperasta Ovela kettu, joka tulee Suomen kansallisopperan ohjelmistoon tammikuussa 2015. Klaus on luonut oopperan visuaalisen maailman. Tammikuussa tulevat kauppoihin myös nämä mystiset Tanssi-astiat sekä oheistuotteet, lautasliinat, tyynynpäälliset ja purkit - hyvä ajoitus oopperaan nähden. Haapaniemen töistä löytää suoran tien kansantarinoihin. Töissä on myös slaavilaista ja japanilaista henkeä. Eiköhän minun pidä hankki ainakin yksi aamukahvimuki. Koketeeraava peura mukissa. Katsokaa noita saniaisia ja puita. Klaus Haapaniemi on saanut vaikutteita kansantarinoista.\nHaluan rustiikkisen kylpyhuoneen - I would like rustic bathroom\nNiin se vain on. En halua mitään hienoa, kartanolle tyypillistä olevaa kylpyhuonetta. Minulle hieno tarkoittaa samaa kuin rustiikki. Löysin Pinterestistä suuntaa antavan kuvan. Varsinkin tuo suihku harmaine pelteineen on minun mieleeni. Nyt kuitenkin täytyy vielä sinnitellä vanhan kylpyhuoneen kanssa ensi kesään. Mikään ei ole niin kivaa kuin haaveilu ja sunnittelu. Jos haluatte nähdä mielettömiä rustiikkisia kylppäreitä, käykääpä osoitteessa www.zillow.com , Home design ideas/bathroom


Koskinen: Metsähakkeen käyttöä lisäämällä Suomen energiaomavaraisuus kasvaa ja luodaan uusia työpaikkoja – kokoomus.fi\nKoskinen: Metsähakkeen käyttöä lisäämällä Suomen energiaomavaraisuus kasvaa ja luodaan uusia työpaikkoja\nKokoomus.fi / Uncategorized / Koskinen: Metsähakkeen käyttöä lisäämällä Suomen energiaomavaraisuus kasvaa ja luodaan uusia työpaikkoja\nJulkaistu: 09.10.2012 Uncategorized\nMetsävarojemme hyvä kasvu ja uusiutuvan energian lisäämistavoitteet luovat erinomaiset edellytykset metsäenergian käytön lisäämiselle. Biovoimalaitokset ovat tässä avainasemassa, sanoi maa- ja metsätalousministeri Jari Koskinen avatessaan Hämeenkyrön Voiman biovoimalaitoksen 9.10.\nMetsähakkeen käyttö Suomessa on kasvanut tasaisesti koko 2000-luvun. Tavoitteena on edelleen käytön kaksinkertaistaminen vuoteen 2020 mennessä. Näin lisätään Suomen energiaomavaraisuutta ja vähennetään riippuvuutta tuontienergiasta. Tänä päivänä Suomi tuo kaksi kolmasosaa käyttämästään energiasta ulkomailta; viime vuonna erilaisia energiatuotteita tuotiin 13,5 miljardin euron arvosta.\nKoskinen muistuttaa, että biopolttoaineiden ja bionesteiden kysyntä tulee moninkertaistumaan seuraavien kahdenkymmenen vuoden aikana ilmastonmuutosta hillittäessä ja uusiutumattomien luonnonvarojen ehtyessä.\n- Tarve kehittää uusia, biomassapohjaisia tuotteita kasvaa. Uusiutuva biomassa on ympäristöystävällinen verrattuna fossiilisiin raaka-aineisiin. Kestävään metsätalouteen pohjautuvan biomassan hiilineutraalius on sekä tieteellisesti perusteltavissa että välttämätön matalahiiliseen tulevaisuuteen pyrittäessä, hän sanoo.\nMeidän tärkein luonnonvaramme ovat metsät. Ministeri Koskinen kannattaa lämpimästi kotimaisten metsävarojen hyödyntämistä niin puunjalostusteollisuuden raaka-aineena kuin uusiutuvana energiana. Näin luodaan työpaikkoja ja hyvinvointia maahamme.\nMaaliskuussa 2011 tuli kokonaisuudessaan voimaan laki uusiutuvilla energialähteillä tuotetun sähkön tuotantotuesta. Tuotantotukea maksetaan voimalaitoksille, jotka tuottavat metsähakkeesta sähköä sekä uusille tuulivoimaloille, biokaasuvoimaloille ja puuta käyttäville pien-chp-laitoksille.\n- Metsähakkeen tukijärjestelmä on toiminut ennakoidulla tavalla. Metsähakkeen käyttö on lisääntynyt sähkön ja lämmöntuotannossa ja metsähake on korvannut turpeen käyttöä tavoitteiden mukaisesti, sanoo Koskinen.\nOrpo: Palvelualoite vahvistamaan demokratiaa ja parantamaan palveluita\nVapaavuori: Poliittisen mutapainin lisääntyminen huolestuttava ilmiö


Ilmatieteen laitos pyytää suomalaisia keräämään Saharan hiekkaa – Pirkanmaalta on hyvät mahdollisuudet löytää näytteitä - Uutiset - Aamulehti\nIlmatieteen laitos pyytää suomalaisia keräämään Saharan hiekkaa – Pirkanmaalta on hyvät mahdollisuudet löytää näytteitä\nIlmatieteen laitos tarvitsee hiekkaa vähintään kymmeniä grammoja, jotta tutkimus onnistuu.\nAamulehden lukijan tiistaina Teiskosta lähettämässä kuvassa hiekka näkyy selkeästi. Kuva: Lukijan kuva\nIlmatieteen laitoksen tieteellinen johtaja, professori Ari Laaksonen heittää Twitterissä suomalaisille erikoisen haasteen.\nLaaksonen pyytää suomalaisia ottamaan talteen viime viikolla Suomeen satanutta lunta, jonka seassa on Saharan autiomaasta Pohjois-Afrikasta kantautunutta hiekkaa.\nMiten Saharan hiekan erottaa kotimaisesta, Ari Laaksonen?\n– Se on ruskehtavaa ja eroaa selvästi tavallisesta likaisesta lumesta. Esimerkiksi Helsingissä lumi on jo sulamassa kovaa vauhtia. Omalla pihallanikin oli keskiviikkona Saharan hiekkaa teelautasen kokoisina läiskinä. Pari päivää myöhemmin valkoinen lumi oli painunut ja hiekka oli kutistunut eräänlaisiksi palleroiksi. Muualta olen nähnyt kuvia myös tasaisemmasta esiintymästä, Laaksonen kertoo.\nMitä Ilmatieteen laitos aikoo hiekasta tutkia?\n– Tutkimme näytteitä, hiukkasten kokoa ja väriä mikroskoopeilla ja vertailemme. Olemme kiinnostuneita siitä, miten viiden kilometrin korkeuteen nouseva hiekkapöly vaikuttaa muun muassa ohuisiin yläpilviin. Tarvitsemme hiekkaa vähintään kymmeniä grammoja, jotta tutkimus onnistuisi.\nOnko tietoa, kuinka hyvin näytteitä olisi mahdollista saada esimerkiksi Pirkanmaalta?\n– Luulisin, että Pirkanmaan suunnalla hiekkaa satoi ihan hyvin. Idempänä sitä tuli vähemmän.\nHiekkaa satoi taivaalta jo tiistaina. Eihän vielä ole liian myöhäistä?\n– Ei se hiekka sieltä mihinkään haihdu. Siellä, missä lumi sulaa, hiekka jää näkyviin.\nÄlä kouraise syvältä\n– Ei kannata rouhaista syvältä vaan pari senttiä riittää. Eikä mielellään oteta näytettä ihan kadun tai maantien reunasta.\nNäytteenoton jälkeen kerääjää pyydetään suodattamaan näytteestä vesi pois kahvin suodatinpaperi läpi ja lähettämään paperi hiekkoineen esimerkiksi folioon käärittynä Ilmatieteen laitokselle Outi Meinanderille osoitteeseen PL 503, 00101 Helsinki. Ilmatieteen laitos on kiinnostunut myös keräyspaikasta ja keräysajankohdasta.\nLisäohjeita voi kysyä Laaksoselta sähköpostiosoitteesta ari.laaksonen@fmi.fi.\nPirkanmaa 23.2. 12:49


Welado – Connect\nKaikki roolit Asiantuntija Muu Rakennuttaja Suunnitteluttaja Turvallisuus ja riskienhallinta Valvoja\nKaikki roolit Asiantuntija Muu Projektipäällikkö Rakennuttaja Suunnitteluttaja Turvallisuus ja riskienhallinta Valvoja\nTie- ja katurakennuttaminen\nKyllä, Welado voi ottaa minuun yhteyttä tulevista työmahdollisuuksista.\nRekrytoinnin hallintaan ja palkkausprosessin yksinkertaistamiseen tarkoitetun palvelun ("palvelu") tarjoaa Teamtailor yrityksen Welado puolesta ("rekisterinpitäjä", "me" jne.). On tärkeää, että sinä ("käyttäjä") olet tietoinen ja luotat siihen, kuinka käsittelemme henkilötietojasi rekrytointiprosessin aikana. Käsittelemme, hallitsemme, käytämme ja suojaamme käyttäjien henkilötietoja tämän tietosuojaselosteen ("tietosuojaseloste") mukaisesti.\nMe toimimme nykyisen tietosuojalainsäädännön mukaisena rekisterinpitäjänä. Käyttäjien henkilötietojen käsittelyn tarkoituksena on hallita ja fasilitoida työntekijöiden rekrytointia Weladolle.\nVastaamme käyttäjien itse järjestelmään lisäämien tai muulla tavoin keräämiemme, palveluun liittyvien henkilötietojen käsittelystä.\ntekevät hakemuksen palvelun kautta tai muutoin lisäävät henkilötietoja itsestään joko itse tai käyttämällä kolmannen osapuolen lähdettä, kuten Facebookia tai LinkedIniä ja\nkäyttävät palvelua ottaakseen yhteyttä henkilökuntaamme ja siksi lisäävät henkilötietoja itsestään joko itse tai käyttämällä kolmannen osapuolen lähdettä, kuten Facebookia tai LinkedIniä\nJoissain tapauksissa Weladon työntekijät voivat suositella potentiaalisia hakijoita. Kyseiset työntekijät lisäävät henkilötietoja tällaisista potentiaalisista hakijoista. Silloin, potentiaalista hakijaa pidetään tämän tietosuojaselosteen mukaisena käyttäjänä ja hänelle ilmoitetaan tietojen käsittelystä.\ntekee hakemuksen palvelun kautta lisäten henkilötietojaan joko itse tai käyttämällä kolmannen osapuolen lähdettä, kuten Facebookia tai LinkedIniä, ja että rekisterinpitäjä voi käyttää ulkoisia hankintatyökaluja lisätietojen lisäämiseen ja\nkun hän käyttää palvelua ottaakseen yhteyttä rekisterinpitäjän rekrytointiosastoon lisäten henkilötietojaan joko itse tai käyttämällä kolmannen osapuolen lähdettä, kuten Facebookia tai LinkedIniä.\nKäyttäjä suostuu siihen, että henkilötietoja kerätään yllä mainittujen ehtojen mukaisesti a) ja b) käsitellään alla olevien osioiden "Säilytys ja siirto" ja "Kuinka kauan henkilötietoja käsitellään" mukaisesti.\nKäyttäjällä on oikeus peruuttaa suostumuksensa milloin tahansa ottamalla yhteyttä rekisterinpitäjään käyttämällä selosteen lopussa mainittuja yhteystietoja. Tämän oikeuden harjoittaminen voi kuitenkin tarkoittaa sitä, että käyttäjä ei voi hakea tiettyä työpaikkaa tai muutoin käyttää palvelua.\nPalvelun käytettyjä henkilötietoja säilytetään ja käsitellään EU/EEA:n sisällä sellaisessa kolmannessa maassa, jonka Euroopan komissio uskoo voivan taata riittävän suojatason, tai käsitellään sellaisten toimittajien toimesta, jotka ovat tehneet sellaiset sitovat sopimukset, jotka noudattavat täysin kolmansiin maihin tehtäviä siirtoja koskevaa lainsäädäntöä (kuten Privacy Shield) tai siirtävät tiedot muille sellaisille toimittajille, jotka käyttävät riittäviä suojatoimia, jotta rekisteröidyn oikeuksia voidaan suojata. Saadaksesi tällaisia suojatoimia koskevia asiakirjoja, ota yhteyttä meihin käyttämällä selosteen lopussa mainittuja yhteystietoja.\nJos käyttäjä ei kieltäydy kirjallisesti henkilötietojensa käsittelystä, henkilötietoja säilytetään ja käsitellään toimestamme niin kauan kuin pidämme sitä tarpeellisena yllä mainittujen tarkoitusten osalta. Ota huomioon, että hakija (käyttäjä) voi olla kiinnostava myöhempää rekrytointia varten, ja tällaisessa tapauksessa saatamme säilyttää henkilötietojasi siihen asti, kunnes sinua ei enää käsitellä potentiaalisena rekrytoitavana. Jos et käyttäjänä halua henkilötietojasi käsiteltävän tällaiseen tarkoitukseen (myöhempää rekrytointia varten), ota yhteyttä meihin käyttämällä selosteen lopussa mainittuja yhteystietoja.\nKäyttäjällä on oikeus pyytää tietoa liittyen käsittelemiimme henkilötietoihin kirjallisesti käyttämällä selosteen lopussa mainittuja yhteystietoja. Käyttäjällä on oikeus yhteen (1) maksuttomaan kopioon käsitellyistä henkilötiedoista. Pyydetyistä lisäkopioista rekisterinpitäjällä on oikeus periä kohtuullinen maksu, joka perustuu pyynnöstä koituviin hallinnollisiin kuluihin.\nKäyttäjällä on oikeus tarpeen vaatiessa oikaista häntä koskevat virheelliset henkilötiedot kirjallisella pyynnöllä käyttäen selosteen lopussa mainittuja yhteystietoja.\nArvostamme palvelun käyttäjien yksityisyyttä, ja pyrimme käsittelemään käyttäjien henkilötietoja äärimmäistä huolellisuutta noudattaen. Huolehdimme kohtuudella odotettavista turvatoimista taataksemme, että käyttäjien ja muiden henkilötietoja käsitellään turvallisesti ja tämän tietosuojaselosteen ja GDPR-asetuksen mukaisesti.\nSiirrämme käyttäjien henkilötietoja vain sellaisille kolmansille osapuolille, joihin luotamme. Valitsemme yhteistyökumppanimme huolella taataksemme, että käyttäjien henkilötietoja käsitellään tämänhetkisen tietosuojalainsäädännön mukaisesti. Teemme yhteistyötä seuraavanlaisten henkilötietojen käsittelijöiden kanssa: Teamtailor, joka tarjoaa palvelun; serveri- ja hosting-yritykset, sähköpostisuositusyritykset, videonkäsittely-yritykset, tiedonhankintayritykset, analyyttisiä palveluita tarjoavat yritykset ja muut palvelun tarjoamiseen liittyvät yritykset.\n6. Aggregoidut eli yksilöimättömät henkilötiedot\nKun käyttäjät käyttävät palvelua, käyttötietoja voidaan säilyttää evästeinä. Evästeet ovat passiivisia tekstitiedostoja, joita säilytetään käyttäjän laitteen, kuten tietokoneen, matkapuhelimen tai tabletin, internetselaimessa palvelun käytön aikana. Käytämme evästeitä parantaaksemme palvelun käyttökokemusta ja kerätäksemme tietoa esimerkiksi palvelun käyttöön liittyen. Näin toimitaan palvelun turvaamiseksi, ylläpitämiseksi ja parantamiseksi. Evästeiden avulla kerätyt tiedot voivat joissakin tapauksissa olla henkilötietoja, ja tällöin tietoja säännellään evästekäytäntömme mukaisesti.\nMeillä on oikeus tehdä tietosuojaselosteeseen muutoksia tai lisäyksiä milloin tahansa. Tietosuojaselosteen viimeisin versio on aina saatavilla palvelun kautta. Käyttäjän katsotaan tulleen ilmoitetuksi uudesta versiosta, kun käyttäjä on joko saanut sähköpostiviestin, jossa käyttäjälle kerrotaan uudesta versiosta (käyttäen sähköpostiosoitetta, jonka käyttäjä on antanut palveluun), tai kun käyttäjälle on muutoin ilmoitettu uudesta tietosuojaselosteesta.\nJos sinulla on kysyttävää, haluat lisätietoa henkilötietojen käsittelystä tai haluat ottaa meihin yhteyttä muuhun asiaan liittyen, käytä alla mainittuja yhteystietoja: Welado henna.kekki@welado.fi


Koristeellinen ja värikäs kirkkojen Vilna lumosi - FIFTYFIFTY Koristeellinen ja värikäs kirkkojen Vilna lumosi - FIFTYFIFTY\nKoristeellinen ja värikäs kirkkojen Vilna lumosi\nkeskiviikko, 13 heinäkuun, 2016\nVilna | heinäkuu 2016\nAloitan road trip -juttujen sarjan Vilnasta, sillä Liettuasta näkee yleensä Latviaa ja Viroa vähemmän juttuja.\nVilnasta meillä ei ollut mitään odotuksia, toisin kuin Riiasta. Yhdessä vaiheessa arvoimme jopa, viettäisimmekö Vilnassa vain yhden yön. Onneksi olimme sentään kaksi yötä, sillä Vilna vei meidät mennessään. Kauemminkin olisi voinut olla, mutta Vilna on onneksi paikka, josta voi saada paljon irti lyhyessä ajassa.\nMajoituimme Vilnan juutalaiskaupunginosassa, aivan suuren geton rajoilla, jonne kaupungin juutalaiset eristettiin natsivallan aikaan. Hotelliltamme oli lyhyt kävelymatka Vilnan vanhankaupungin keskusaukiolle, jossa keskieurooppalainen tunnelma oli aistittavissa elävästi. Sieltä on luonnollista aloittaa Vilnan kierros.\nVilnan kauneimmat kirkot\nVilna on täynnä kauniin koristeellisia barokkikatedraaleja, jotka kylpevät herkullisen värisinä aurinkoa vasten.\nVaikken uskonnollinen olekaan, olen aina rakastanut kirkkoja. Vilna onkin kirkkobongarin taivas (no pun intended).\nAivan lähellä toisiaan ovat esimerkiksi vaaleanpunaiset Pyhän Kasimirin kirkko ja All Saints Church (mikähän olisi tässä oikea suomennos?).\nPyhän Kasimirin kirkko.\nPyhän Kasimirin kirkon koristeellinen alttari\nPyhän Kasimirin kirkolta oikealle Aušros Vartų gatvea pitkin löytyvät muun muassa Pyhän kolminaisuuden kirkko keltaisine barokkiportteineen, Pyhän Teresan kirkko sekä vaaleansininen Aamunkoiton portti.\nNäitä ilmestyksiä ihailtuaan voi kääntyä ympäri ja jatkaa Aušros Vartų gatvea pitkin päinvastaiseen suuntaan. Lopulta katu muuttuu Pilies gatveksi, joka on yksi Vilnan tärkeimmistä kaduista. Se on täynnä ravintoloita, kahviloita, torikauppiaita, turisteja – ja tietenkin kirkkoja.\nPilies gatvelta on myös hieno näkymä Gediminasin tornille. Torni on yksi parhaista näköalapaikoista Vilnassa, ja niistä kirjoitan erikseen.\nVilnan tunnelma vie mennessään\nKävellessä katedraalien ympäröimiä katuja voi ihailla Vilnan eurooppalaista tunnelmaa: kadun kulmissa on viehättävän näköisiä ravintolapöytiä ja kahviloita, aivan kuin elokuvien Pariisissa.\nVilna tuntuu Riikaa suuremmalta, vaikka onkin näistä kahdesta pienempi. Se johtuu ehkä vanhankaupungin avaruudesta: siinä missä Riiassa ei koskaan tiedä, mikä kapean kulman takana odottaa, Vilnassa silmä kantaa pidemmälle.\nUpea on myös aukio, jolla mahtipontinen Vilnan katedraali seisoo. Sinne löytää helposti käveltyään Pilies gatven loppuun.\nKun saavuimme katedraaliaukiolle, katusoittaja löi rytmiä rummuillaan ja vastaan tuli toinen toistaan hyväntuulisempia ihmisiä. Tuntui ihanalta olla Vilnassa juuri sinä hetkenä.\nKaikkien jo edellä mainittujen lisäksi on mainittava vielä kaksi hienoa kirkkoa, joiden jälkeenkin Vilnassa riittää kirkkobongarille nähtävää. Näkemisen arvioisia ovat gootiikkaa edustava Pyhän Annan kirkko sekä Siunatun Jumalan äidin ortodoksinen kirkko.\nIstahda Bernardinen puistoon\nKauniista kirkoista ja hyväntuulisesta tunnelmasta pökertyneinä kohtasimme ensimmäisenä iltana vielä yhden ihanan puolen Vilnasta: Bernardinen puiston.\nPuisto on parinsadan metrin päässä katedraaliaukiolta ja se on selvästi vilnalaisten yhteinen olohuone. Siellä oli ihmisiä piknikillä ja soittamassa kitaraa, lapset opettelivat pyöräilemään vanhempiensa avulla. Puisto oli ihanan iso ja vehreä – sori Helsinki, mutta Espan puisto ei oikein pärjää Bernardinelle.\nTässä ensimmäiset tunnelmat Vilnasta. Seuraavaksi tulossa juttua kaupungin parhaista näköalapaikosta sekä kaupungin vähän rähjäisemmästä, mutta kiinnostavasta puolesta.\nMiksi Belgia kiinnostaa vähemmän kuin Hollanti?\nKolmessa päivässä hurja määrä Irlantia – don’t try this at home!\ntiistai, 18 huhtikuun, 2017\nDunoon on Skotlantia, josta en osannut edes unelmoida\nkeskiviikko, 11 toukokuun, 2016\nReply Anssi keskiviikko, 13 heinäkuun, 2016 at 22:43\nNo kirkot ei tuossa kaupungissa kyllä käymällä lopu, vaikka kuinka yritti. 😀 Ja hienolta näyttäis kyllä kesäinenkin Vilna!\nReply sonjanette | FIFTYFIFTY torstai, 14 heinäkuun, 2016 at 09:32\nJoo, mäkin kävin lopulta sisällä vain kahdessa! 😀 Kyllähän se hienolta näytti, voisi olla varmaan ihan tunnelmallinen kauniina talvipäivänäkin. Suosittelen kyllä Vilnaa kesävierailuun! 🙂\nReply Tiia/ReiseReise keskiviikko, 13 heinäkuun, 2016 at 23:33\nTykkäsin myös Vilnasta kovasti, vaikka Kaunasista vielä enempi. Olikin pakko tulla heti lukemaan tämä juttu. Niin tuttuja paikkoja. <3\nReply sonjanette | FIFTYFIFTY torstai, 14 heinäkuun, 2016 at 09:34\nKaunasiin ei tällä kertaa menty, paljon jäi kiinnostavia paikkoja näkemättä Baltiassa. 🙂 Kiva, jos nämä jutut kiinnostavat, koska niitä on tosi hauskaa kirjoittaa nyt, kun kaikki on tuoreessa muistissa!\nReply Anna K. torstai, 14 heinäkuun, 2016 at 13:26\nKiitos tästä jutusta! Syyskuussa reissu Vilnaan edessä, enkä juurikaan kaupungista tiedä mitään. Kirkkoja voi tulla matkan varrella tsekattua, mutta erityisesti kiinnosti toi puisto, kaunis! Syyskuussa voi olla ihan kivat ilmat vielä, jos on yhtään onnea matkassa.\nMikä olisi susta mahdollisimman keskeinen sijainti majoitusta ajatellen? Pilies-katu? Mulla on usein polven kanssa ongelmia, joten haluaisin ihan paraatipaikalle, ettei tarvii ensin kävellä kilometriä ennen kuin on keskustassa. Käveltyä tulee jokatapauksessa paljon.\nUusia Vilnan juttuja odotellen, varsinkin niitä rähjäisiä puolia! Kiinnostavampaa kuin liian siloteltu. 🙂\nReply sonjanette | FIFTYFIFTY torstai, 14 heinäkuun, 2016 at 14:52\nKiitos kommentista, hienoa, jos on apua! Vilnasta tulee vielä ainakin kaksi juttua, eli lisää vinkkejä kuvassa! 🙂 Uskoisin, että myös syyskuussa on kaunista säätä luvassa, silloin puistokin on varmaan todella upea.\nPilies gatve on todella keskeinen, paljon näkyi olevan hotelleja myös Aušros Vartų gatvella, joka on myös todella keskeisellä sijiannilla. Ovat varmaan kuitenkin myös kalliimpia kuin meidän majoituksemme Guoda Apartmentissa, jossa yö maksoi 20 euroa. Sekin on sijainniltaan hyvä (sv. Stepono gatve), vanhankaupungin keskusaukiolle on tosiaan vain se muutaman minuutin kävely, mutta toki Pilies-katu ja Aušros Vartų ovat vieläkin paremmin pelipaikoilla.\nReply Raija perjantai, 24 tammikuun, 2020 at 08:57\nSyyskuu on Vilnassa vielä lähes kesää. Kokemusta on lähes jokaisesta kuukaudesta tuolla. Keskikesällä saattaa olla tosi kuumaa Vilnan kapeilla kujilla.\nReply Raija torstai, 26 joulukuun, 2019 at 19:58\nPilies kadulla oli aiemmin Vilnan kalleimmat hotellit. Suosittelen kuitenkin Vilnia hotellia joka on aika uusi hotelli lähellä katedraalia ja Pyhän Annan kirkkokaan ei ole kaukana. Vilnassa on uskomaton määrä majapaikkoja. Itse pidän Tilto gatvella olevasta Tilto hotellista. On irlantilaisomisteinen pienehkö hotelli. Lyhyt matka Katedraalin aukiolle ja Gedimino avenuelle mikä on pitkä kauppakatu .\nReply Raija perjantai, 24 tammikuun, 2020 at 08:59\nMielestäni upein kirkko on Pietarin ja Paavalin kirkko. Se on hieman etäämmällä ytimestä on ns puolalaisten kirkko.


Keskustelut Lapsi perheessä Yhden vanhemman perheet Yhden vanhemman arkea\nYhden vanhemman arkea\nke 11.11.2015 klo 22:41 #1\nKaipaisin ylipäätään muiden yhden vanhemman perheiden arjen kuvausta.\nMiten tapaamiset toisen vanhemman kanssa hoidetaan? Entä viralliset asiat (neuvolat, lääkärikäynnit)? Miten asiat on esitetty lapselle / lapsille?\nOmasta erosta on kulunut kohta 2v, mutta edelleen jopa tavallisten asioiden kanssa tulee hankaluutta. Minulla on 4v. poika ja elän poikani kanssa kahdestaan.\nti 29.08.2017 klo 09:24 #2\nLumipyry/Yhden vanhemman perheet\nTervetuloa järjestöjen vertaisryhmiin!\nTällä alustalla kokoontuu yhden vanhemman peheiden verkkoryhmiä. Lisäksi Yhden Vanhemman Perheiden Liitolla on vertaisryhmiä eli olohuoneita livetapaamisiin noin kymmenillä paikkakunnilla. Näilläkin ryhmillä on myös verkkoryhmiä. Joten tervetuloa mukaan vaihtamaan kokemuksia vapaamuotoisesti!\n[quote=ElämääIhmetellen87]Hei. Kaipaisin ylipäätään muiden yhden vanhemman perheiden arjen kuvausta. Miten tapaamiset toisen vanhemman kanssa hoidetaan? Entä viralliset asiat (neuvolat, lääkärikäynnit)? Miten asiat on esitetty lapselle / lapsille? Omasta erosta on kulunut kohta 2v, mutta edelleen jopa tavallisten asioiden kanssa tulee hankaluutta. Minulla on 4v. poika ja elän poikani kanssa kahdestaan.[/quote]


farssi: toukokuuta 2008\n1. Miten kurssi sujui (eri vaiheissaan)?\n- Hyvin sujui. Alussa oli hieman vaikeaa, kun kaikki olivat vähän pihalla siitä, että mitä pitää tehdä. Lopputulokseen ollaan kuitenkin tyytyväisiä. :)\n2. Mitä opimme?\n- Opittiin tekemään omaa blogia ja käyttämään wikispacesia!\n3. Miten arvioitte omaa toimintaanne kurssilla?\n- Olisihan vähän enemmän voinut vaivaa nähdä kotioloissa tämän eteen, mutta emme valitakaan :D\n4. Miten ryhmä toimi?\n- Sovussa mentiin ja yhteistyö oli hyvää.\n5. Miten oppimateriaali, ohjaus ja opetus tukivat oppimista?\n- Opettajilta ainakaan aluksi saanut mitään apua. :( Mutta kyllä se siitä loppua kohti.\n6. Mikä oli toteutuma suhteessa ennakko-odotuksiin ja tavoitteisiin?\n- Ennakko-odotuksia ei aluksi oikein ollut, kun ei tiedetty edes että mitä tehdään :D Sitten kun alkoi siitä saada näkymää, niin oletimme ehkä että tästä lopputuloksesta tulisi hieman huonompi. :) Onneksi ei.\n7. Miten ehkä jatkossa kehittäisit vastaavanlaista kurssia?\n- Paremmat, selvät ohjeet. Me ainakin luultiin aluksi, että se blogi on se ryhmätyö. Tuli aika yllätyksenä, että pitää ruveta vääntämään jotain wikispacesilla. :P\nLähettänyt lotta klo 13.56 Ei kommentteja:\ntiesittekö, että blogimme nimi farssi tarkoittaa eräänlaista komediaa, jonka viihdyttävyys perustuu väärinkäsityksiin, salaisuuksiin, absurdeihin tilanteisiin, verbaaliin huumoriin ja nopeaan, loppua kohti kiihtyvään juoneen.\nusein mukana on myös ainakin yksi takaa-ajo kohtaus.\nfarssit päättyvät useimmiten onnellisesti.\nfarssin eli ilveilyn tarkoituksena on saada yleisö hymyilemään, nauramaan ja viihtymään.\nLähettänyt lotta klo 9.29 Ei kommentteja:\nLähettänyt Tomppa klo 8.25 Ei kommentteja:\nemme edisty 8)\nhamletit lukematta vähän kaikilla :o ja meillä mitään tietoa millainen siitä lopullisesta työstä pitää tulla 8> ehkä se selviää.\nKuvassa Shakespearen näytelmästä kuuluisat Romeo ja Julia. Kyseinen tragedia on kirjoitettu suunnilleen 1591 ja 1595 aikoihin. Näytelmä sijoittuu Veronaan ja kertoo kahdesta rakastavaisesta, joiden suvut ovat olleet riidoissa ikimuistoisista ajoista alkaen.\nLähettänyt lotta klo 8.18 Ei kommentteja: